Mundu osoko elikaduraren eta ardogintzaren sektoreetako 50 enpresa baino gehiago etorriko dira Euskadira euskal Elikadura-industria hurbiletik ezagutzera\nEuskadiko Elikagaien eta Ardoen laugarren Erakusketa honen xedea Euskadiko elikagaiak eta edariak sustatzea da, eta bertan Euskadiko 62 enpresak parte hartuko dute. Informazio gehiago Euskal Herriko...\nEl Corte Inglesek Eusko Labelekin bat egiten du oliba-olio birjina estra sustatzeko\nBilboko El Corte Inglesek eta Eusko Labelek, HAZIn sartutako markak, indarrak bildu dituzte Euskadin sortutako oliba-olio birjina estra sustatzeko Euskadin. Lankidetza hori kalitatearen zigilua...\nMarketin eta Egiaztapen unitatea\nMarketin eta Egiaztapen unitateak hauxe du helburu nagusia: nekazaritza, arrantza eta elikagaien sektoreko euskal enpresen lehiakortasuna laguntzea garapen iraunkorra ardatz harturik. Nekazaritzako eta...\nEusko Labelek bere urtekaria plazaratu du eta bertan bere kalitatezko produktuen egoera ona baieztatzen da. 2011n erregistratutako ekoizleak 2.194 izan ziren, 2010ean baino 172 gehiago; Euskal Okela izan...


BIDASOA BIHAR BUELTATUKO DA LEHIARA ARTALEKUN : KIROLETIK\nBIDASOA BIHAR BUELTATUKO DA LEHIARA ARTALEKUN\n06 Abe, 2021\nBidasoak EHF Ligako jardunaldia jokatuko du bihar Orlen Wisla Plock taldearen aurka, gaueko 20:45ean\nAste zail hauen ondoren, Bidasoakoak berriz ere martxan jarriko dira bihar Orlen Wisla Plock talde poloniarraren aurka duten hitzorduarekin. EHF Liga barruko seigarren jardunaldia izango da eta Artalekun jokatuko da, gaueko 20:45ean hasita.\nIrundarrak partidu zaila dute aurretik, ez bakarrik arerioaren ezaugarriengatik, beraiek bizi izan duten osasun egoeragatik ere. Entrenatzen hasi badira ere, aukera gutxi izan dituzte honetarako eta jokalari batzuk ere ez dute beraien gorputza neurtzeko denborarik izan. Jacobo Cuetara entrenatzaileak gaur goizeko prentsaurrekoan aitortu duen moduan, “oraindik ez dakigu zenbat jokalari izango ditugun biharko. Beraien egoerak ere kezkatzen gaitu. Aintzat hartu behar dugu ez daudela prest beraien maila onena emateko. Lehiaketa bera izango da guretzat entrenamendua”.\nGainera, izan dituzten osasun arazoak direla eta, egin behar izan duten etena “lehiaketaren eta entrenamenduen erritmoan blokeo bat” izan dela azaldu du prestatzaileak, “handicap garrantzitsu bat errendimendu altuan lehiatzeko orduan”. Hala ere, Cuetarak berak esan du aurretik bizitako arazoen aurrean izan duten jarrera bera erakutsiko dutela oraingoan ere: “Etsituta gaude maila profesionalean. Arazo larri bat dugu, baina gu ez gara negar egitekoak, guk arazoei aurre egiten diegu. Gure onena ematen saiatuko gara, kontuan hartuta oso zaila izango dela”.\nOrlen Wisla Plock-en inguruan ere mintzatu da eta bihar azalduko den taldea “duela bi urte ezagutu genuenaren bertsio hobetua” dela aitortu du. “Kontraerasoa asko aprobetxatzen duen taldea” dela ere azpimarratu du, “defentsa gogorra eta sendoa du, eta jokalari azkarrei etekina ateratzen die”. Ezaugarri hauekin, beste egoera bat bizituta ere, Bidasoak jardunaldi zaila izango zuela ere onartu du Cuetarak: “Denok prest egonda ere, oso zaila izango zen partidua ateratzea”.


Zorione Etxezarraga | Oiartzunek Garbitaniatik alde. Astigarragak zergatik ez?\nOiartzunek Garbitaniatik alde. Astigarragak zergatik ez?\nSan Markoseko mankomunitatea osatzen dugun hamar udalerrietako bat da Astigarraga, Usurbil, Lasarte, Hernani, Urnieta, Donostia, Errenteria, Oiartzun, Lezo eta Pasaiarekin batera hiri hondakinak kudeatzeko eratutako mankomunitateko kide, hain zuzen ere.\n2009an Usurbilek atez atekoaren aldeko apustua egingo du eta atzetik Hernani eta Oiartzun joango zaizkio. Gehiengo absolutua baliatuz hiru udalek Bilduk soilik kontrolatuko duten erakundea sortuko dute, Garbitania Zero Zabor S.L., ezker abertzaleko kideek osatuko duten eta soilik Bilduko kargu publikoek kontrolatuko duten makomunitate paralelo izan nahiko lukeena. Betiere San Markosetik irten gabe baina beraiei interesatzen zaiena jasotzeko: papera-kartoia, ontzi arinak, organikoa eta errefusa. Pilak, olioa, altzariak, etabar San Markosek kudeatzen eta ordaintzen ditu.\nAtez atekoaren istori honek ze diru pila suposatzen digun beste egunen batean kontatuko dizuet. Gaur Garbitaniaz bakarrik arituko naiz.\nBilduk bere botere absolutua baliatuz atez atekoa inposatuko digu Astigarragan eta 2013ko martxoaren 21eko osoko bilkuran Astigarraga Garbitaniako kide egingo da, soilik Bilduren aldeko bozkekin. Gehiengo absolutua daukate. Sarrera kuota gisa 99.000 euro ordaintzea erabakiko dute: 66.000 euro zuzenean Garbitaniari ordainduz eta beste 33.000 euro Oiartzungo udalari akzioak erosteagatik. Oiartzuni akzioak erosi behar horrek atentzioa deitu zigun.\nAstigarraga sartu ondoren lau udalerrien partehartzea honakoa izango da:\nEta aurtengo maiatzaren 29an non jakiten dugun Oiartzunek Garbitania utzi nahi duela (ihesi doala). Ez duela sekula hondakinen bilketa Garbitaniarekin egin. Hobeto egokitzen zaion alternatiba daukala. Zer dela eta sartu zen orduan? ba antza Bilduren klub pribatua orekatzeko, Garbitania osatzen duten udalerrietako batek ere %50koa baina partehartze handiagoa izan ez dezan.\nHalako erabakia Hernaniren mesederako izan da. Zergatik? udalerrietako bakoitzak Garbitaniari ekarpena nola egin erabakitzeko bi modu leudeke: populazioaren arabera ala Foru Funtsaren arabera.\n2013ko urtarrilaren 1ean (INE) hiru udalerrioi dagokigunez Hernanik %62,9eko populazioa dauka, Usurbilek %19,8ekoa eta Astigarragak %17,7koa.\nHernanik Foru Funtsaren %64,0a jasotzen du, Usurbilek el %20,1a eta Astigarragak %15,9a.\nAldiz, Hernanik Garbitaniari egin dion ekarpena kapitalaren %58,7%koa da, Usurbilena %21,6 eta Astigarragarena %19,8koa.\nOiartzunek alde egiteak Hernanik daukan kapitalaren portzentaia %50etik pasatzea eragin du eta ‘triunviratoaren’ desoreka zuzentzeko joan den martxoaren 26ean Garbitaniaren administrazio kontseiluak erabakiko du Usurbilek zein astigarragak Hernaniko udalari bakoitzak 22 akzio erosi behar dizkiola, bai ala bai. 22 akzio udal bakoitzak hau da 22.000 euro udal bakoitzak.\nAstigarragako udalera ez da ba idatzirik iritsi Hernanik halako eskaintza egin diola informatuz…\nEta ekainaren 26eko ogasun batzordean udaleko idazkari-kontuhartzaileak aurkeztutako txostenean esaten da iaz Astigarragak egin zuen 99.000 euroko ekarpenarekin sobera ekarpen egina daukagula udalerri bezala. Baina honez gero 121.000 euro ordainduta daramatzagu. Klubekoak izateagatik. Eta Bildu pozarren. Udaletxean aginte absolutua daukatenez…\nLezo eta Pasaia ere atez atekoa pairatu behar duten San Markoseko udalerrien zerrendan sartu dira. Bost gera dagoeneko…\nAldiz, ez Lezo ez Pasaia ez dira Garbitanian sartu. Eta Oiartzunek zer egin du eta alde egin. Zer ari da gertatzen? Atez atekoa Garbitaniarik gabe egiten dute gehienek. Astigarragak zergatik ez?


José Ignacio Asensiok ACLIMAren lehen Batzarrean parte hartu duten Colombia eta Mexikoko ordezkaritza hartu du - Aktualitatea - gipuzkoaingurumena\nJosé Ignacio Asensiok ACLIMAren lehen Batzarrean parte hartu duten Colombia eta Mexikoko ordezkaritza hartu du\nOzono-geruza Babesteko Nazioarteko egunarekin batera, Jose Ignacio Asensiok klima eta Lurrari eragiten dieten erronkei aurre egiteko nazioarteko lankidetza ezinbestekoa dela azpimarratu du. Herritar, enpresa eta instituzio guztiek ozono-geruza eta klima babesteko jarrera arduratsua mantendu behar dugula gaineratu du diputatuak.\nJose Ignacio Asensio Ingurumeneko diputatuak harrera eman die Gipuzkoako Foru Aldundian “Ingurumenaren erronkak Kolonbia eta Mexikon” Mundu mailako ACLIMA 1. Batzarren parte hartu duten Mexiko eta Kolonbiako ordezkariei.\nAsensiorekin izan duten hitzorduaren bitartez, bi herrialdetako ordezkariei hondakinen, uraren eta ondarearen alorrean Gipuzkoak garatzen duen kudeaketa ezagutzera eman zaie. Enpresa, fundazio eta unibertsitateen zeregina nabarmenduz eta Gipuzkoako Berrerabilpen eta Birziklapen Klusterraren eginkizuna sustatuz. Honen harira, Asensioren esanetan “gai hauen kudeaketa guztioi eragiten digu, nahiz eta gure lurraldeak geografikoki urruti egon. Izan ere, gure erronkak berdinak dira”.\nIngurumen diputatuak dio lankidetza publiko pribatua, hainbat herrialderen artean esperientzia trukea eta enpresen arteko lankidetza ezarriz gero, elkarrekin aukera berriak bilatzen lagunduko gaituela. Gure planeta babesteko aukera ez ezik, etorkizunerako aukera izango dela ere.\nHarrerak hondakinen, uraren eta ingurumenaren babesarekin harremana duten Mexiko eta Kolonbiako enpresari eta adituen partaidetza izan du: Néstor Franco, Cundinamarka (Kolonbia) Eskualdeko Korporazio Autonomoko Zuzendari Nagusia, Juan Carlos Valencia, Moreloseko (Mexikoko) Uraren Estatu-mailako Batzordearen Zuzendari Nagusia eta Carlos Rufino, Ingurumen, Etxebizitza, Ura eta Lurraldeko Garapen Ministro ohia; gaur egun, La Salle Bogota hiriko Ingeniaritza Fakultateko Dekanoa.\nACLIMA Euskadiko Ingurumen Industriaren Kluster Elkarteak, irailaren 13 eta 14an “Ingurumenaren erronkak Kolonbia eta Mexikon” Mundu mailako ACLIMA 1. Topaketa egin zuen Bilbon. Batzar honen helburua, estatu amerikarrak dituzten ingurumen erronkak partekatu, aukera berriei ekitea posible egiten duten harremanak ezarri eta beharrei erantzun emateko irtenbiderik hoberena bilatzea da.


Home ›2018ko edizioa ›Programa\nGETXOPHOTO Nazioarteko Irudi Jaialdiaren 12. edizioa gatazkaren esanahiaz gogoeta egingo du, bere arreta gatazka-osteko garaietan eta elkarrizketaren berreraiketan ipiniz. Modu berean, diskurtso hautsien berreraiketa eta gero sortzen diren aukera, egoera eta harreman berriak hartuko ditu bere baitan.\nPremisa hauetatik abiatuta, gatazka-osteko kanpo zein barruko borroketan sakonduko du jaialdiak, izan ere, hauek gure bizitzaren alde guztietan eragin zuzena daukate, hala nola, teknologia, politika, natura eta heziketan.\nHelburua gure pentsakera eta aurreritziei desafio egiten dioten lanak erakustea da eta horretarako argazkigintza, bideoa, artxiboa, instalazioak, arte digitala, fikziozko narratiba eta lan dokumentalak izango dute lekua GETXOPHOTOn.\nAzken finean, edizio berri bat, iaz hasitako Trantsizioak ildoari jarraituz eta mundu osoko sortzaileen lanak baliatuz gaur egun hunkitzen gaituzten gaiak jorratu nahi dituena.\nBegiratu hemen, Monica Allenderen komisariotzapean, aurtengo programazio artistikoa osatzen duten lanak\nSortzaileak aurrez aurre ezagutu, entzun itzazu, galdeiezu, euren asmo eta motibazioak ezagutu, euren lanean sakondu\nGETXOPHOTOk parte hartzeko hamaika aukera eskaintzen dizkizu: zineman, bisitaldi gidatuak, topaketak…\nJaialdiaren hezkuntza proposamenak XIX. eta XXI. mendeetako ikusizko narratibei buruzko laboratorio esperimental bik osatzen dute\nInguruko eragile eta erakunde ezberdinekin elkarlanean hasi gara gure burua bertako kultur-ekosisteman txertatuz\n30 herrialdetako 200 artista baino gehiagok aurtengo gaia den “Gatazka-ostea”ri buruzko euren ikuspegiak bidali dizkigute


Faxismoaren aurkako kalejira antolatu dute, Athletic eta Spartak Moscvaren arteko partidua dela eta - Uriola.eus\nuriola.eus 2018-02-21 11:33 Jendartea Bilbo\nGaur eta bihar Herri Norte Taldeak, EH Donbassek eta Sare Antifaxistak, besteak beste, faxismoaren aurkako ekintzak antolatu dituzte, Athletic Clubaren eta Spartak Moscvaren arteko kanporaketa dela eta. Aurreikuspenen arabera, Spartak Moscvaren 2.100 zale etorriko dira Bilbora.\nEuropa League lehiaketan bueltako partidua jokatuko du etxean, San Mamesen, ostegunean, Athleticek Errusiako Spartak Moscvaren aurka. Hori horrela, faxismoaren kontrako ekintzak antolatu dituzte Bilbon bai asteazkenean bai ostegunean Herri Norte Taldeak, EH Donbassek eta Sare Antifaxistak. Deialdiarekin bat egin dute Ezkerraldea Hintxak, Harrapari Taldea, Marcelo Bielsa Peña, Gabarra Team, Piratak Athletik, Siriaren Alde, Txarraska Gaztetxea, 7ak Bat, Ezkerraldea Antifaxista eta EH Antifaxistak.\nIzan ere, Errusiako zaleak ezagunak dira Europako norgehiagoketan arazoak sortzeagatik. Eragile antolatzaileek adierazi dutenez, "ez da lehen aldia faxismoa gure hiriko kaleetan zehar immunitate eta askatasun osoz barreiatzen dela". Denboraldi honetan Realaren eta Zenit Errusiako taldearen arteko partiduan gertatutakoa oroitu dute: "Duela ez asko Donostin, errusiarren eskutik jasandako erasoak edo hispanitate egunean burututako aldarrikapen faxistak ditugu adibide".\nBeraz, "honako eszena hauek ez errepikatzekotan, gaurkoan, futbolaren esparruan murgildutako faxismoari erantzutea dagokigu", aldarrikatu dute. Ildo horretan, bi ekimen antolatu dituzte. Lehenengoa otsailaren 21ean izango da, 20:00etan. Bilboko kaleetan zehar kalejiran ibiliko dira, Moyua plazatik hasita, Faxismoa Bilboko kale eta harmailetatik at lelopean.\nHurrengo egunean, partiduaren egunean, 19:00etatik 20:00etara, Sabino Arana etorbidearen eta Rodriguez Arias kalearen arteko gurutze-bidean, "elkarretaratze antifaxista" antolatu dute. Norgehiagoka gaueko 21:05ean hasiko da, eta zale zuri-gorriei bertaratzeko gonbidapena luzatu diete: "Parte hartzera animatzen zaituztegu, faxismoari aurpegira oihukatzeko".\nAurreikuspenen arabera, Spartak Moscvaren 2.100 zale etorriko dira Bilbora. Athleticek segurtasun neurriak areagotuko ditu San Mamesen.


Irekia Eusko Jaurlaritza - Gobierno Vasco :: Jaurlaritzak Lasarte-Errekalde zatia bikoizteko laneak esleitu ditu\nJaurlaritzak Lasarte-Errekalde zatia…\nEusko Jaurlaritzak Tecsa-Campezo-Obras Subterráneas aBEB-UTEari esleitu dio Donostialdean eraikiko den Metroko Lasarte-Errekalde zatia bikoizteko lanen burutzapena ABEB-UTE-ak 18 hilabeteko epean egin beharko ditu lan horiek, eta horretarako 9.525.909,94 euroko aurrekontua izango du. Lehiaketara 17 eskaintza aurkeztu dira, horietako 13 ABEB-UTE eran.\nJarduketa honen xedea Lasarteko trenbide zabalgunearen eta Errekaldeko geltokiaren artean 1.800 metroko luzera duen trenbide bikoizketa da. Zati hori Bilbo-Donostia linearen barruan dago.\nZati horretan planteatu den jarduketaren barruan sartuko dira, Lasarteko trenbide zabalgunearen aurretik dagoen N-634 errepidearen azpiko igarobidearen eta Errekaldeko geltokiaren arteko zatiaren bikoizketa lana, tren unitateen gurutzaketa eta aurreratze maniobrak erraztuko dituen 400 metro luze izango den bazterbidea, bobinak kargatzeko eta deskargatzeko bi trenbide gehigarri, gaur egungo Errekaldeko geltokiaren berriztapen lanak eta planteaturiko soluzioa gauzatu ahal izateko beharrezkoak diren instalazioak.\nAurreikusitako trenbide bikoizketaren zati nagusia egungo trenbidearen paraleloan joango da, tunel barruko 500 metroko saihesbidea barne. Bateragarria da Herreratik Lasarteko trenbide zabalgunearen hasierara artean existitzen den eta trenbide bikoitza luzatzeko aukera emango duen adarrarekin, Lasarte Oriarekin lotuko duenarekin, alegia.\nAurreikusitako jarduketaren barruan mea tunel baten burutzapena sartzen da (Irubideko tunela). Tunel hori 258 metro izango da luze, eta 242 metro luze izango den tunel faltsuan luzatuko da. Tunel faltsu hori Irubideko lotura osatzen duten bideen eta Añorga errekaren azpitik joango da.\nGaur egun burutzapen fasean daude Errekalde-Añorga, Loiola-Herrera eta Fanderia-Oiartzun zatien bikoizketa lanak. Halaber, beste zenbait lan ere ari dira egiten: metroak, Donostia erdialdetik igarotzean, izango duen trazatua zehaztuko duen informazio azterlana (geltokiak EHU-ko campusean, Ondarretan, Erdialdean eta Errondon); Amara-Anoeta zatia lur azpian sartzea; Loiolako Erriberetako intermodala; eta Hondarribira helduko den adarra.


MAIZ,Aimar " Iztueta,dantzara"\nArgitaratua: 21 Azaroa 2017\nJuan Inazio Iztueta Etxeberriaren erretratua,Antonio Valverde ' Aialde'-k (1915-1970) margota\nAimar Maiz Zaldibia\nZaldibian hitzaldi eta omenaldi sorta batekin oroituko dute Juan Inazio Iztueta, jaio zeneko 250. urteurrenean. Printza asko eta aberatsak landu zituen.\nGoierritar gutxi izango dira, historia guztian, Juan Inazio Iztueta Etxeberria (Zaldibia, 1767-1845) adina aztertu, komentatu, goraipatu eta larrutu direnak. Pertsonaia poliedrikoa dela denek aitortzen dute. Hainbat arlo landu zituen, eta zenbait gauzatan oso aurreratua izan zen: euskaraz gai laikoak idazten, Gipuzkoaren historia euskaraz idazten, dantzak deskribatzen, eta haien musika papereratzen. Orain, Iztuetaren jaiotzaren 250. urteurrenean (azaroaren 29an da eguna), Zaldibian egitarau batekin oroitu, omendu eta, neurri batean, justizia egingo diote.\n<< Euskal kulturaren eta dantzen arloan, benetako altxor gordetzaile eta emaile izan zen>>\nJose Inazio Antsorena\n<<Foruzalea ze, baina liberala.Euskara eskoletan erakutsi behar zela defendatu zuen>>\n<<Bere garaiaren eta ondorengo medeen biktima izan da Iztueta. Ez da txoro bat>>\nGarai gora-beheratsua tokatu zitzaion Iztuetari. Konbentzio Gerra, Espainiako Indepentzia Gerra, Donostiaren erreketa —etxea deuseztu zioten—, antzinako erregimenaren eta ilustrazioaren arteko talka… Eta, Euskal Herrian, euskararen kontrako jazarpena, euskaltasunaren ukazioa eta herri gisa gutxiespena jasan behar.\nBizitza pertsonala ere, film baterako modukoa utzi zuen. Emakumezalea, liberala baina foruzalea, elizaren giltzarrapotik ihes egin zalea, moral gaietan laxoa… Irudi hori eraiki du geroztiko historiografiak. Iztueta Elkarteko Tere Irastortzak ikertu duenez, ordea, hondoko itsasoa sakonagoa zen. «Errealitatean, Zaldibiak bi bando zeuzkan; bat Joseph Etxabe bikarioaren aldekoak, eta beste bat kontrakoena. Iztueta udaleko hautetsi zen, eta arimen kutxa irekiarazi elizari, eta zegoen dirua erakutsi zien herritarrei, alkatearekin batera. Hori izugarria zen».\nElizak ez zion barkatu atrebentzia, eta Inkisizioaren beraren aurrean salatu zuen; lapurretagatik lehenik, eta konplot erlijioso-moral gordinak egotzita gero. Logroñon, Inkisizioaren kartzela sekretuan egon zen preso, zazpi hilabete (lehen presoaldi garaian, 1801-07).\nElizak «pertsekuzioa» hasi zuen Iztuetaren kontra. «Gero egin diren irakurketa guztietan, Iztuetaren gain erori da problema guztia. Baina bi mundu zeuden. Bestetik, baita ere, dantzari bezala goraipatu dute, baina gizon bezala ez; ez zen gizarte-eredu baterako egokia, nolabait esateko», dio Irastortzak. Zaldibiako azaroko zikloan, kontestu berri hori aterako da, zenbait konplexutasun esplikatzeko balio dezaketenak.\n‘Txuri’ izen, gorriak ikusi\nEspetxean bi garaitan egon zen. Lehena, 1801etik 1807ra. Erlijio gaietan axolagabekeriagatik, bizimodu narrasa eramateagatik (emakumezalea) eta moral kontuengatik, itxuraz. Gaintzako eskribauaren etxean lapurreta egitearen aitzakian atxilotu zuten. Bere anaia bat ere tartean omen zen, aurpegiak estalita eta elkarrekin erdaraz mintzatuz, ezagutu ez zitzaten. Geroago, anaia Olaberriko elizan limosna lapurreta batean ere nahastu zuten.\nBigarren aldiz, zortzi hilabete egin zituen kartzelan: 1814ko otsailaren 28tik maiatzaren 12ra, eta 1815eko maiatzaren 19tik azaroaren 14ra. Espainiako Independentzia Gerran, Frantziaren tropei laguntzea eta frantsestua izatea leporatu zioten. 1809ko eta 1813ko gertakariak leporatu zizkioten, Frantziako gudarosteari, Getarian zegoena, 400 matan eta 260 lastai-koltxoi saltzeagatik. Ez zuen inoiz diru hori kobratu.\n«Guri iruditzen zaigu dena guri tokatu zaigula bizitzea. Baina ordukoak ere ez ziren garai makalak izan», dio Gerardo Elortza historialari oñatiarrak.\nDeskribapen fisikoak ere lagundu zion espiritu mugituari: «Gorputz txikia, gaztaina koloreko ilea eta betileak, bizar itxia, begirada bizia; argia eta maltzur samarra izatez, hitz egitean diplomaziaz eta abileziaz bere asmoak ezagutzen iaioa».‘Txuri’ ezizenez ezagutzen zen.\n47 urterekin, honelakoa zen: «baxu samarra, aurpegi ederra, ile luze eta bekainak gaztaina kolorekoak, sudur zorrotza, kopeta normala eta bizar itxia».\nHiru aldiz ezkondu zen. Denera 10 ume izan zituen. Bigarren emaztea, Kontxesi famatua (bertsoak eskaini zizkiolako), Azpeitiko kartzelan ezagutu zuela dirudi. Preso zegoela jaio zen haien lehenengo alaba.\nOspearen fruitu gozoa dastatzeko aukera 1824an iritsi zaion. Gipuzkoako dantza gogoangarrien kondaria liburuak fama eman zion, laudorioak jaso zituen, eta goi harremanak inguratu zizkion. Ideologiaz liberala baina foruzalea, Donostiako polizia-gorputzean sartu zen orduan, Lehorreko Ateko zaindari. Diputazioaren sail horretan segitu zuen, eta erretiratutakoan jubilazio-sari bat ere lortu zuen, egunean 6 errealekoa. Iztuetaren idatziak eta liburuak goxoki oso zaporetsuak ziren aldundiarentzat ere. Hildakoan, Probintziaren esku uzteko tratua egin zuten.\nLiburuak argiratu zituen, batere merkea eta erraza (zentsuragatik) ez zenean. Musika partiturak idatzi zituen, Pedro Albeniz musikariarekin, batere ohikoa ez zenean. «Liburu harekin benetako polibalentria egin zuen. Musika argitaratzea ez zen batere normala», dio Jose Inazio Antsorena Piter musikari donostiarrak.\nEuskaraz idatzi zuen, mespretxatua zegoenean. «Horrez gain, Iztuetak bizi zuen munduko ohiturak eta eguneroko gauzak aldatzen ari ziren. Oso dantzari ona izan zen. Dantza tradizionalen ordez, Europatik kontradantzen moda etorri zen, eta zaharrak galtzen ari zirela ikusi zuen. «Euskal kulturaren eta dantzen ikuspuntutik, Iztueta benetako altxor emaile eta gordetzaile izan zen. 250 urtera gogoratzen gara, oraindik», goraipatu du Antsorenak.\nEuskararen erabateko apologista, defendatzaile sutsua izan zen Iztueta. «Iturriaga hernaniarrak eta Iztuetak mantendu zuten euskararenganako abegia. Foruzaleak ziren, baina liberalak eta euskaltzaleak. Euskara eskoletan erakutsi behar zela defendatu zuten», dio Elortza historialariak.\nGipuzkoako Probintziaren kondaira liburua argitaratu zioten, hil ondoren. Datu eta jakingarri ugari utzi zituen han ere.\nIrastortza herrikideak Iztuetaren lana eta figura aldarrikatu ditu: «Garai bakoitzak ikuspegi bat eman dio Iztuetari. Bere garaiaren eta ondorengo mendeen biktima izan zen. Iztuetak mito bezala ez dauka indarrik, bere orbanak dauzkalako. Baina ez da gizon txoro bat». Oraindik dantzan badabil ere.\nNestor Basterretxearen eskultura Iztuetari (1971) . Donostian. A. Maiz\nIztuetaren jaiotetxea,Kanpandegi, Zaldibiko Txamarretxen. A. Maiz\nOmenaldia 1929an, Zaldibian. Aita Donostia hitzaldia egiten


Oinezko guneetako lokal jabeei, organikoa bihar ez ohiko batze puntuetara ateratzea eskatu zaie — Oñatiko udala\nOinezko guneetako lokal jabeei, organikoa bihar ez ohiko batze puntuetara ateratzea eskatu zaie\nKarroza eta osagarrien biltokia Agustinoen inguruan kokatuko da Errosarixo Bixamon egunean\nPasa den larunbatean egin bezala, merkatari eta ostalaritza lokalen hondakinen bilketan aldaketa izango da bihar Foruen enparantza, kale Zaharra, kale Barria eta Atzeko kalean dauden lokaleentzat. Oinezkoen kaleak trafikorako itxita egongo dira eta hondakinak batzen pasatzen den kamioiak ezingo du sartu. Ondorioz, bihar, aipatu kaleetako eta plazako taberna, komertzio eta elkarteetako arduradunek, hondakin organikoak inguruko beste batze puntuetara atera beharko dituzte.\nSan Migel egunerako jakinarazi ziren batze puntuak berriro erabiltzea eskatzen dute Mankomunitateko ordezkariek: plaza eta kale Zaharrekoentzat, Txaketua ondoan dagoen ONCE kabina ondoko aparkalekua edo Lizaur kaleko eskegitokiaren ingurua, plaza eta kale Barria behealdekoentzat, Portu taberna pareko espaloia, eta Kale barria goialdean nahiz Atzeko kalekoentzat, Ramon Irizar kaleko eskegitokiaren ingurua. Organikoaren bilketa egiten duten kamioiak Oñatiko bilketa ahalik eta azkarren egiten saiatuko dira bihar eta lokal jabeei hondakin organikoak goizeko lehen orduan ateratzea eskatzen zaie. Oharra, kale Zaharra, Foruen enparantza, kale Barria eta Atzeko kalean dauden denda, taberna, jatetxe eta elkarteen arduradunentzat da. Herriko gainontzeko zonaldetan dauden merkatal eta ostalaritza lokalei normaltasunez jasoko baitzaie organikoa bihar.\nEta astelehenean, Errosarixo bixamonean, karroza eta osagarrien biltokia agustinoen inguruetan kokatuko da beste urte batez. Errosarixo Bixamonerako egiten diren karroza eta bestelako elementu osagarriak edozein bazterretan utzi gabe karrozen biltoki honetara eramatea eskatzen da


Espetxean hasitako borrokak "Euskal Herrian izan duen eraginaren tamainaz" jabetuta, azken hilabeteotako gertakizunen inguruan bere ikuspuntua adierazi du Ruizek. Gose eta egarri grebari ekitea, irabazi ala galdu, "beharrezkoa" zela aldarrikatu du, bai eta bere "militante politiko" izaera berretsi ere. Kartzeletatik zein kaleetatik antolatu diren elkartasun keinuak, berriz, "txalogarriak" direla dio.\nEskualdeko indarrak batuz, presoek bizi duten egoera salatu eta amnistia aldarrikatu zuten atzo Ondarroan. Ruizek bertan behera utzi du gose greba, baina borroka ez dela amaitu adierazi zuten mobilizazioaren deitzaileek.


Mahnomen konderria (Minnesota) - Wikipedia, entziklopedia askea.\nMahnomen konderria (Minnesota)\nMahnomen konderriaren kokapena AEBtan\n1.444,9 km2 (%95.71)\n64,84 km2 (%4.29)\nMahnomen konderria (ingelesez: Mahnomen County) Minnesotako konderri bat da, Ameriketako Estatu Batuetan. Hiriburua Mahnomen da. 2010eko zentsuaren arabera 5.413 biztanle zituen, Mahnomen kilometro koadroko azaleran.\nMahnomen konderriak 1.509,73 kilometro koadro ditu. Horietatik 64,84 ura dira. Beste 1.444,9 lurra dira. Biztanleria dentsitatea 3,59 da.\n2010eko zentsoan bizi ziren 5.413 pertsonetatik 2.797 txuriak edo hispanoak dira. Horietatik hispano edo latino kategorian 99 dira. 11 beltzak edo afroamerikarrak. 2.148 amerikar natiboak ziren eta 1 Hawaii edo Pazifikoko irletako natiboak. 3 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 453 pertsonek kokatzen zuten.


Gu ere izan ginen New York-en!!! — dantzan.eus\nHemen zaude: Hasiera › Komunitatea › Duguna - Iruñeko dantzariak › Gu ere izan ginen New York-en!!!\nOrain gutxi aurkeztu dute Fermin Muguruzak, Harkaitz Cano-k eta Jorge Alderetek "Black is Beltza" izeneko proiektua: Nobela grafiko batez, erakusketa batez eta hainbat kontzertuz osatutako proiektu disziplina artekoa. Eta guztiaren oinarrian gurekin zerikusia duen istorioa:\n1965. urtean Erakusketa Unibertsala egin zuten New York-en, eta hori dela-eta urte hartako urrian, Iruñetik erraldoien konpartsa eraman zuten "sagar handiraino". Baina erraldoi guztiak eraman zituzten? Ez! Errege-erregina amerikarrak, beltz kolorekoak, Iruñean geratu ziren, garai hartan puri-purian zegoen apartheid-a tarteko, arazoak ekiditeko. Hari horri tiraka eraiki dute proiektua Muguruzak, Cano-k eta Alderetek. Bisita hark iruindarrondako kuttunak diren zenbait argazki utzi zituen, azpiko hau, adibidez!\nBaina normalean ospea eta argazkiak erraldoiek eramaten badituzte ere (baita gaur egun ere), erraldoiak ez ziren bakarrik aritu New York-eko kaleetan dantzan, Iruñeko dantzariak ere bertan izan ginen! Gure taldeko "batallitetako" bat da hori, baina orduko dantzarien material grafikorik ikusi gabeak ginen orain artean. Fermin Muguruzarekin harremanean jarri eta baietz, berak ikusiak zituela dantzarion zenbait argazki bosgarren etorbidetik karrikadantzan. Fermin-i esker lortu genuen hemen azpian ikus dezakezuen kapitainaren argazkia eta ondotik, Iruñeko artxibategira jo eta bere ondokoa ere eskuratu genuen.\nHeldu den urtean beteko dira 50 urte gure dantzariak (eta erraldoiak) New York-en izan zirenetik eta eskertu nahi diegu Fermin, Harkaitz eta Jorge-ri holako istorio bitxi bezain ederrei hautsa kendu eta ahanzturatik ateratzea!\nLorpen handia, benetan. Baina goiko argazkian kalean ikusten den erraldoia beltza da, nahiz eta testuan dioen Iruñean geratu zirela!\nEta New Yorken izan ez banaiz ere, esango nuke argazkia NYekoa dela, bandera amerikar eta guzti ageri da eta!\nNew York izugarria izango da, baino Iruñeako erraldoiekin asko irabazten duela esan beharra dago.


Emakumeen talentuaren sariak 2021 - AMPEA\nEmakumeen Talentuaren Sariak 2022\nLidergo-postuetan dauden emakumeen profilak nabarmentzea eta ezagutaraztea, haien ibilbide eta ekimen profesionala ikusaraztea eta balioestea, eta, horrela, etorkizuneko belaunaldientzako erreferente femeninoak sortzea, hori da gure helburu nagusia. AMPEAk 2022ko Arabako Emakumezkoen Talentuaren sarietan izena emateko epea ireki du.\nBerdintasunezko etorkizuna sortzen lagundu nahi diguzu?\nArabako Emakumeen Talentuaren Sariak 2000. urteaz geroztik ematen dira, eta Araban liderrak diren emakumeen talentua eta bikaintasun profesionala aitortzen dituzte, beren ibilbideagatik, ikuspegi estrategikoagatik, berrikuntzarako gaitasunagatik eta lidergo eraldatzaileagatik.\nAMPEA Arabako Emakume Profesional eta Enpresarien Elkarteak XXII. Ekintzailea, Enpresaria, Zuzendaria, Emakumea eta Urteko Zientzia Sarien edizioa, bere ibilbide profesionala saritu eta ikusarazteko.\n2022ko Emakumeen Talentu Sarietan izena emateko epea irekiko dugu Apirilaren 1etik Irailaren 30era 14: 00etan.\nEmakume ekintzaile, enpresaburu, profesional eta zuzendari guztiek izango dute aukera, bai eta beren karrera profesionala zientziaren arloan garatzen dutenek ere, baldin eta, sari horien helburuekin bat etorriz, beren enpresa- edo lanbide-jardueragatik nabarmendu badira eta beren jarduera Araban garatzen badute.\nOinarriak kontsultatu eta izena eman¡\nAurkezten den saria:\nEnpresaburuaren saria Zuzenaren saria Ekintzailearen saria Emakumea eta Zientzia saria\nArgazki bat eransten du jpg formatuan:\nCurriculum vitaea erantsi du\nAzalpen-memoria eta oinarrietako 4.4/d) puntuaren egiaztapena erantsi ditu\nMerituak edo gomendio-gutunak erantsi ditu:\nIrakurri dut eta onartzen dut Pribatutasun-politika .\nIrakurri ditut eta onartzen ditut Legezko oinarriak .\nEMAKUMEAREN TALENTUAREN SARIAK ARABAN\nEmakumeen Talentuaren Sariak Araban 2021\nAtzo, Arabako Emakumeen Talentuaren sariak banatu genituen, Leticia López de Luzuriaga, Amaia Acha Orbea, Arantza Beitia eta Elena Palomo omentzeko. Ampeako presidente Lorena Torresen hitzetan, « Lau emakume, erabat erreferenteak,\nArabako Lurralde Historikoko enpresek, erakundeek, partikularrek edo elkargo profesionalek proposatu dituzte hautagaiak Arabako erakundeetako, enpresetako eta akademiako ordezkariek osatutako epaimahaiak saritutako emakumeen ibilbide profesionala eta Lurralde Historikoaren garapenean, jarduera ekonomikoaren


'Sugegorriak' antzezlana eskainiko dute Kurtzebarri eskolako ikasleek - Aretxabaleta - Goiena.eus\n'Sugegorriak' antzezlana eskainiko dute Kurtzebarri eskolako ikasleek\nMirari Altube 2017-12-15 18:00\n'Karmele Igartua' sorkuntza bekari esker Alaitz Olaizola azpeitiarrak idatzitako lana taularatuko dute Kurtzebarri eskolako bosgarren mailako neska-mutikoek datorren astelehen, martitzen eta eguaztenean Arkupen (18:00).\nKarmele Igartua sorkuntza bekaren 2016ko lan irabazlea taularatuko dute: Alaitz Olaizola azpeitiarrak idatzitako eskola antzerkia, hain zuzen ere. Iurgi Etxebarria aretxabaletarra, Apropox Sormen Iturriko gidaria, dabil lantzen ikasleekin: "Zazpigarren urtez nabil lanean eurekin. Beti taularatzen dugu antzezlan bat eskolak bukatutakoan, eta aurten, Sugegorriak izatea eskatu digu Udalak", dio, eta onartu du berezia izaten dabilela: "Batetik, Karmele Igartua idazle aretxabaletarra, eskolako irakaslea, oso gogoan dugulako, eta bestetik, lehenengoz Arkupen eskainiko dugulako gure emanaldia. Hortaz, bai ikasleen, bai horren bueltan lanean gabiltzanon ilusioa eta gogoa handiagoa da".\nEtxebarriak onartu du gogor egin behar izan dutela lan ohi baino denbora laburragoa izan dutelako gertatzeko: "Irailean hasi ginen lanean eta hamabost aste eskas izan ditugu. Dena den, gogotsu jardun dugu, eta erabat gertu izango dugu datorren asterako".\nIkasleen sorkuntza lana\nSugegorriak lanak kondaira baten berri jaso du. "Gaztetxo batzuk baserrira joango dira belar-mozte lanak egitera, eta han daudela, mundu miragarri batean barneratuko dira; mundu horretatik sartu-irtenean ibiliko dira", azaldu du.\nIkasleek antzezlan horrekin jardun dute lanean, testuak ikasten eta interpretatzen, baina moldaketa batzuk ere egin dizkiote: "Ikasleen sormena landu gura izan dugu, eta hala, lana geure egin. Gainera, protagonistak oso protagonistak izan behar ziren eta gela bakoitzean hogei ikasle inguru direnez, asko ziren oso gutxi azaltzekoak; horregatik, protagonismoa banatzea pentsatu genuen, eta gehiago azalduko diren pertsonaiak izango dira", eta gaineratu du: "Bosgarren mailan hiru talde daude eta talde bakoitzak bere erara moldatu du; istorioaren muina eta ildoa berbera da, baina bigarren mailako papera duten pertsonaiek euren istoriotxoa garatu dute". Apropox Sormen Iturriko gidariak onartu du horrek lan handiagoa eskatu diela guztiei, baina, era berean, gehiago asebete dituztela.\nSaioak hiru egunetan\nDatorren asteko lehen hiru egunetan izango dira saioak. Goizean entseguak egingo dituzte, eta arratsaldean bi saio; lehenengoa, senideendako eta eskolako kideendako, eta bigarrena, herritarrendako (18:00). "Ikasleak urduri daude, baina ilusi handiarekin ere bai. Izan ere, eureganatu egin dutenez lana, oso barruan bizi dute".\n2017ko bekaren irabazlea\nKarmele Igartua sorkuntza bekaren VII. edizioa urrian aurkeztu zuten eta aurten film labur baterako gidoia egin beharko da, izan fikziozkoa edo dokumentala. Lanak aurkezteko epea orain dela hilabete bukatu zen eta hogei lanetik gora jaso dituztelako pozik agertu da Joxe Migel Uribarren, Kultura Saileko zinegotzia. Epaimahaia Bergarako Idazle Eskolak izendatuko du, eta erakunde horretako ordezkarien eta literatura munduko pertsonen artean aukeraturiko kideekin osatuko dutela jakinarazi dute. Sari banaketa ekitaldia, ostera, abenduaren 30ean egingo dute (12:00) Arkupe kultura etxean.


Garanou - Wikipedia, entziklopedia askea.\nThierry OLIVIÉ (2014-2020)\n42° 45′ 59″ N, 1° 45′ 05″ E / 42.766388888889°N,1.7513888888889°E / 42.766388888889; 1.7513888888889Koordenatuak: 42° 45′ 59″ N, 1° 45′ 05″ E / 42.766388888889°N,1.7513888888889°E / 42.766388888889; 1.7513888888889\nLassur, Lordat, Luzenac, Urs eta Vernaux\nGaranou (frantsesez eta ofizialki: Garanou) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 174 biztanle zituen.\n2007an Garanou udalerrian erroldatutako biztanleak 162 ziren. Familiak 69 ziren, horien artean 19 pertsona bakarrekoak ziren (15 bakarrik bizi ziren gizonak eta 4 bakarrik bizi ziren emakumeak), 23 seme-alabarik gabeko familiak ziren, 23 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 117 etxebizitza zeuden, 75 familiaren etxebizitza nagusia ziren, 33 bigarren erresidentzia ziren eta 9 hutsik zeuden. 111 etxeak ziren eta 6 apartamentuak ziren. 75 etxebizitza nagusietatik 66 bere jabearen bizilekua ziren, 6 alokairuan okupaturik zeuden eta 3 doan lagata zeuden; 1ek gela bat zuen, 1ek bi zituen, 8 etxek hiru zituzten, 25 etxek lau zituzten eta 41 etxek bost zituzten. 55 etxek euren parking plaza propioa zuten azpian. 27 etxetan ibilgailu bat zegoen eta 37 etxetan bat baino gehiago zituzten.\nGaranou udalerriko biztanleria-piramidea 2009an .\n2007an lan egiteko adina zuten pertsonak 102 ziren, horien artean 61 aktiboak ziren eta 41 inaktiboak ziren. 61 pertsona aktiboetatik 57 lanean zeuden (29 gizon eta 28 emakume) eta 4 langabezian zeuden (3 gizon eta 1 emakume). 41 pertsona inaktiboetatik 18 erretiraturik zeuden, 13 ikasten zeuden eta 10 "bestelako inaktibo" gisa sailkaturik zeuden.\n2009an Garanou udalerrian 77 unitate fiskal zeuden, 169 pertsonek osaturik. Pertsona bakoitzeko diru-sarrera fiskalaren mediana urteko 16.865 euro zen.\n2000. urtean Garanou udalerrian 3 nekazaritza-ustiategi zeuden.\nLordat (0,8 km)\nLuzenac (1,2 km)\nLassur (1,2 km)\nUrs (1,5 km)\nAxiat (1,7 km)\nWikimedia Commonsen badira fitxategi gehiago, gai hau dutenak: Garanou


Umap IEB jardunaldietan — CodeSyntax - Interneten adituak\nUmap IEB jardunaldietan\nUmap.eu-ren aurkezpena egin dugu Informatikari Euskaldunen Bilkuran, bilkuraren gaia sare sozialak zirela-eta.\nEgia esan, gogoz prestatu dut hitzaldia. Egunerokoak ez digu, askotan, egindakoari patxada pixkatez begiratzeko astirik ematen eta konpromiso bat bezalakorik ez da izaten zenbait datu, ondorio eta ikasgai ateratzeko. IEB aitzakia izan da, niretzat, Umap-i beste begi batzuekin begiratu eta gogoeta pixkat egiteko.\nAlde teknikoa. Nola egina dagoen Umap. Zatiak azaltzeaz gain, garrantzitsuagoa dena, kodea bera publikatu dugu. Beti egiteko, beti egiteko... baina koderik txukuntzera iristen ez. Eta, azkenenean, ze letxe, txukundu gabe bada ere horra kodea. Inorrentzat baliagarri bada, esan dezala eta poztuko gara.\nBukatzeko, Twitter-dependentziak zer kezka eragiten digun aitortu dut. Umap erabat Twitterdependientea baita, momentuz (beste iturri batzuetako edukia txertatzeko esperantzarik galtzen ez badugu ere). Halere, trasmititu dudana baino askoz optimistagoa naiz: ez dut uste Twitterrek gurea bezalako tresnen kontrako politika aktiborik hartuko duenik. Uste dut kontrola eduki sorkuntzan nahi dutela gehiago, eduki esplotazioan baino.\nEleanitzak gara guztiok eta, gure tuiter jarioa horren isla da. Lankideekin ere izan dut askotan honi buruzko saioa. Zer da euskaldun tuiterlari bat? Beste batzuen euskarazko tuitak ulertu eta retuiteatzen dituena? Eduki propioa sortzen duena? Hark dio irakurri eta segituan antzemango diola bati tuiterlari euskalduna den edo ez baina algoritmo batek ezingo lukeela hori ziurtatu. Akaso. Baina guk algoritmo bat garatu nahi du, esku-lanik eskatzen ez duena.


Partaideak – Competitiv'eko\nBaiona Euskal Herriko MIG,\nGidaritza eginkizuna betez, Baiona Euskal Herriko Merkataritza eta Industria Ganbarak elkarlan bizi eta erregularra garatu nahi du 3 lurraldeetako ETE-ITE eta klusteren artean. Mugazgaindiko 2 poloren sortzean partalier izan nahi du, 2012an, Mugazgaindiko BIHARTEAN MIG-ekin sortu Silikono Likidoaren eredutik abiatuz\nGIPUZKOAKO MERKATARITZA, INDUSTRIA & ITSASKETA GANBERA\nEuskadiko Donostian kokatu Gipuzkoako Merkataritza, Industria & Itsasketa Ganberak enpresaritza elkarlan egitasmo ugari eramaten ditu Baiona Euskal Herriko MIG-ekin. Elkarlan historikoa 2010ean sendotu da, Mugazgaindiko BIHARTEAN MIG sortuz.\nSodena, Sociedad de Desarrollo de Navarra, S.L., Nafarroako gobernuaren tresna da balio erantsi handiko enpresa egitasmo erakarri eta garatzeko. Honen helburua, elkarlana, hazkundea eta lehiakortasuna bultzatzen duen eskualdeko Espezializazio Adimendutsu Estrategiaren diseinua eta inplementatzea bateratzea da. Eskualdeko garapena eta kalitatezko enpleguen sortzea horrela laguntzen du.\nOrkestra-Lehaikortasunerako Euskal Institutua, Deustoko Unibertsitatearen ekimena da, eta honen Fundazioaren bitartez lurralde lehiakortasun eta garapen ikerketa institutu bat sortu du Euskadin. Haren ikerketa ardatzen gainean bermatuz hiru helburu ditu: Euskadiren lehiakortasunaren hobekuntza laguntzea, herritarren ongizatea laguntzea eta eskualdeko lehiakortasun arloko ezagutza garatzea\n2010eko Uztailean sortua, mugazgaindiko merkatal ganbara Bihartean, Baiona Iparralde eta Gipuzkoako 2 ganbaren arteko mugazgaindiko garapen ekonomiko estrategia bere gain hartzen du, Akitania, Euskadi eta Nafarroako ETE-n (empresa ttiki eta ertainen) zerbitzurako.


Bulebarreko kioskoa itxi behar izan du - Irutxuloko Hitza : Irutxuloko Hitza\nBulebarreko kioskoa itxi behar izan du\nAurre egin ezinezko gastuak eta salmenten jaitsierak direla eta, Xoan Suarez arduradunak baja hartu zuen. Udalak ezartzen duen kanona gehiegizkoa dela dio.\nDuela hilabete eta erdi itxi zuen kioskoa egungo arduradunak. (Argazkia: Inaxio Esnaola)\nBulebarreko 22. zenbakian dagoen kioskoak duela hilabete eta erdi saldu zuen bere azken egunkaria. Egungo arduradunak 2018ko urtarrilean hartu zuen kioskoa, Donostiako Udalak antolatu zuen lehiaketa publikoa irabazita. Aurretik, Vicky Hernandezek eta Roberto Cigandak 30 urtez kudeatu zuten negozioa, jubilatu egin ziren arte. Suarezek asmo horrekin ekin zion erronka berriari, erretreta hartu arte egunkariak saltzen lan egiteko ilusioarekin, alegia. Topatu duen errealitate gordinak, ordea, ixtera behartu du.\nUdalak kioskoari ezarritako kanona da jasan behar izan duen oztopo nagusia. Kioskoa jabetza publikokoa da, eta udalak lehiaketa bidez egokitu zion bere kudeaketa. Hala ere, saltokia lehen mailako zonaldean kokaturik dagoenez, negozioaren kudeatzaileak 4.200 euroko kanona ordaindu behar dio urtero udalari, eta gaur egun «aurre egin ezinezko gastua» dela salatu du. «Urtetik urtera, prentsa idatziaren salmentak nabarmen egin du behera, baina udalak kuota hori berdin mantendu du azken hogei urteetan zehar».\nSaltoki handiek konpetentzia «handiegia» egiten diotela adierazi du Suarezek: «Ogi Berrik, La Tahonak eta gasolindegiek lasaitasun osoz sal ditzakete egunkariak, eta horrek konpetentzia biderkatu egiten digu kioskoei, eta jada salmenta orokorra beherantz badoa, ba…». Eta, hori gutxi balitz, banatzaileek, euren salmenten beherakada orekatzeko asmoz, kioskoei garraio kanon bat ezarri berri dietela azaldu du Suarezek, eta horrek saltzaileen egoera are gehiago zailtzen duela.\nKioskoa irekita mantendu ahal izateko egundoko gurutze-bidea jasan behar izan du Suarezek azken urte eta erdian. Udalaren zesio publikoaren hitzarmenak zehazten du kioskoak urtean 362 egunetan egon behar duela irekita, eta saltzaileak astelehenetik igandera egun osoko lanaldiak egin dituen arren, egoerak gainezka egin dio azkenean.\nUdan turisten gorakadari esker ateratako etekina ez da nahikoa udalak zehazturiko kanona ordaintzeko, eta urtean zehar irabazitakoarekin ez dago inguruan alokairu bat ordaintzerik ere. Besteak beste, lanarengatik jasandako presioagatik baja hartu behar izan zuen duela hilabete eta erdi, eta horrek suposatu dizkion galera ekonomikoek kioskoa ixtera behartu dute.\nEz du laguntzarik jaso\nBizi duen egoerari irtenbide bat topatzeko asmoz, udalarengana jo zuen Suarezek, eta prentsa idatzia zein kioskoak «babestu beharreko ondarea» direla argudiatuz, nolabaiteko laguntza bat eskatu zien bertako teknikariei. Azaldu duenez, «beste hiri askotan, kioskoei udal zergak kendu egin dizkiete, horiek babesteko helburuarekin», baina udalak eman zion erantzuna oso bestelakoa izan zen saltzailearen arabera: «Esan zidaten jendeak digitala nahiago badu, beraiek ezin dutela ezer egin».\nDonostiako Udalak hedabide honi ez dio baieztatu kioskoaren egoera ezagutzen duen edo ez, baina adierazi dute egungo arduradunak kioskoaren baldintzak ezagutzen zituela zozketa bidez egokitu zitzaionean. «Jarduera hori gune publiko horretan jartzeko egiten den balorazioaren araberakoa da ordaintzen dena». Kioskoaren etorkizunaren inguruan galdetuta, ez dute informaziorik eman.\nIlusioa zapuztu zaio\n«Auzoko jendeak eskerrak ematen dizkit kioskoa berriro irekitzeagatik», adierazi zuen Suarezek negozioa hartu eta egun gutxira. Irutxuloko Hitzak elkarrizketa egin zion Bulebarreko kioskoaren arduradun berriari. Duela lau urte inguru etorri zen Donostiara, eta kioskoaren lehiaketa publikoan izena ematea erabaki zuen. «Langabezian geratu berri nengoen une horretan, eta probatzea erabaki nuen. Handik hilabetera kioskoa niri egokitu zitzaidala esan zidatenean, sekulako ezustekoa izan zen niretzat».\nEtorkizuna hirian irudikatu zuen galiziarrak. «Sustraiak finkatu nahi ditut hemen. Gustura nabil eta lanbide gisa duina iruditzen zait», esan zuen Suarezek. Kioskoa hartu aurretik supermerkatu batean egin zuen lan, eta kioskoa egokitu zitzaionean aurrera egitea erabaki zuen. «Supermerkatuan nenbilenean desberdina zen. Jendearekin nuen harremana askoz ere hotzagoa zen».\nIa bi urte igaro ondoren, hasierako ilusio hura zeharo zapuztu zaio galiziarrari.


About: Mirarien kalezuloa\nMirarien kalezuloa (arabieraz: زقاق المدق) Najib Mahfuzen eleberri bat da, 1947an argitaratutakoa. Liburuan 1940ko hamarkadako Kairoko kale herrikoi baten bizitza azaltzen da, Lurraren mikrokosmos balitz bezala.\nMirarien kalezuloa (arabieraz: زقاق المدق) Najib Mahfuzen eleberri bat da, 1947an argitaratutakoa. Liburuan 1940ko hamarkadako Kairoko kale herrikoi baten bizitza azaltzen da, Lurraren mikrokosmos balitz bezala. (eu)\nMirarien kalezuloa (eu)


Berriola - Joseba Sarrionandia, bake artisauak edo Amancio Ortega, H28ko protagonistak\n28/04/2017 09:35 0 commentaires\nJoseba Sarrionandia, bake artisauak edo Amancio Ortega, H28ko protagonistak\nHilabeteko 28. egunarekin puntual iritsi zaigu H28 aldizkari saretirikoa. Umorea eta kritika lagun, Korrika eraman dute azalera eta baita Joseba Sarrionandia ere. Bake artisau diren oreinak, Amancio Ortega, Gazte Akelarrea edota Ruper Ordorika hizpide dituzte ale honetan.\nAsisko, Aritz Irigoien, Mikel Orbegozo edota Patxi Gallegoren marrazkiak aurki daitezke besteak beste apirileko ale honetan.\nAle osorik ikusteko egin klik behean. Gozatu!


Bergarako pintura eskolaren erreferente nagusietakoa den Migel Okina omendu dute - Bergara - Goiena.eus\nBergarako pintura eskolaren erreferente nagusietakoa den Migel Okina omendu dute\nAne Vitoria 2017-06-19 12:41\nLagun asko gerturatu ziren atzo Bergarako Udaleko pleno aretoan Migel Okina pintoreari egin zitzaion omenaldira. Hura, Bergarako Udalaren eta Beart taldearen eskutik etorri da.\nBergarako pintura eskolaren erreferente nagusietakoari aitortza egin zaio urte guzti hauetan egindako lanagatik. Udalerrian “pinturarekiko ohitura zaharra eta zabala dagoela” esan du Elena Lete alkateak, baita “Bergaran margolari talde ederra dutela” ere. Eta sortutako harrobi hori, neurri handi batean Okinaren lanaren ondorio izan dela era aipatu du.\nOmenaldi berezia egin nahi zioten bergarar margolariari eta horregatik Beart taldea eta Bergarako Udala elkarlanean aritu dira antolakuntza lanetan. Omenaldian pintorearen lagun batzuen hitzak entzun ziren eta gainera, ohorezko aurreskua zein hainbat opari jaso zituen margolariak.\nBehin omenaldia amaituta, Okinak margotutako lanetako bat Udaletxeko pareta baten eskegi zuten. Bergarako alkatearen arabera, toki hura lan berezi baterako erreserbatuta zeukaten.\nOmenaldia egiteko eguna aukeratu du Bergarako Artisten Elkarteak, Beartek, elkarteko kideen lanak plazara ateratzeko. San Martin plaza artelan erakustoki bihurtu zen, honenbestez, bertaratu zirenen gozamenerako.\nOmenaldi hunkigarria Migel Okina bergarar margolariari\nLagun asko batu dira Bergarako Udaleko pleno aretoan Migel Okina pintorearen omenaldira. Bergarako pintura eskolaren erreferente nagusietakoari ait...


Urrundik bertan . Noticias de Gipuzkoa\nXabier Euzkitze - Domingo, 16 de Septiembre de 2018 - Actualizado a las 06:03h\nEuskal Diasporaren 1. Eguna ospatu zen atzo zortzi, irailaren 8an. Ez da ausaz hautaturiko eguna, zor-tziak esanahi sinboliko berezia du kasu honetan. Beti esan izan da diaspora dela Euskal Herriaren zortzigarren probintzia. Bestalde, 1522ko irailaren 8an iritsi zen Juan Sebastian Elkano getariarra Sevillara, munduari bira emanik.\nOspakizun horren karietara, mundu zabaleko euskal komunitatearen hainbat ordezkari bildu ziren Gasteiza. Lehendakaritzan egin zuten ekitaldi ofiziala. Lehen lerroan zeuden lehendakaria, sailburuak eta gainerako agintariak. Haien atzeko bi ilaretan eseri ziren dantzariak, hainbat herrialdetatik bilduak. Aurrez sarean landua zuten koreografia, eta aurreko egunetan findua. Dantzari horietako batzuk lehen aldiz etorriak ziren Euskal Herrira. Pentsa zer izango zen haientzat ekitaldi ofizial nagusian parte hartzea. Dantzan zihardutela, hiruzpalau dantzari negarrez hasi ziren, emozioari eutsi ezinik, eta ikusleen arteko asko kutsatu zituen haien hunkidurak.\nMartin Goikoetxea gorritiarrak, Estatu Batuetako Wyoming estatuko Rock Springs herrian 53 urte daramatzanak, oraindik senari eusten diola erakutsi zuen, bertso mamitsu bat kantaturik. Rocio Basterra, ostera, Argentinarra da, Patagonian sortua. Ezagutu gabe zail da sinesten nola bizi eta senti litezkeen hainbesteko intentsitatez Euskal Herria eta euskara milaka kilometrora sortu eta bizi izanik, arbasoen hizkuntza bizitzaren ardatz bihurtzeraino: “eta konturatu nintzen bizi-tza honetan nire rola euskara ikasi eta irakastea zela”. Eta hala aritzen da, hango haur eta helduei euskara irakasten.\nDistantziak ez gaitu beti urruntzen. Diasporako euskaldunek egunero erakusten digute ikurrin, lauburu eta euskal jantziak baino askoz gehiago direla. Hein batean, haiek dute zabaltzen, edertzen eta atxikitzen gure herri txikia.


Hiru urterako akordioa sinatu dute Sudango armadak eta oposizioak | Mundua | Berria\nNoiz sortua: 2019-07-17 07:26:15\nHiru urterako akordioa sinatu dute Sudango armadak eta oposizioak\nBost zibilek, bost militarrek eta bi aldeek adostutako pertsona batek osatuko dute trantsizioko gobernua, eta lehen 21 hilabeteetan armadak zuzenduko du.\nJunta militarraren aurkako protestak Khartumen. / Marwan Ali/EFE\nJoan den apirilean agintetik kendu zuten militarrek Omar al-Baxir Sudango presidentea, eta hiru hilabeteko larrialdi egoera ezarri. Negoziatzen aritu dira bi aldeak geroztik, eta, uztailaren hasieran gehienez hiru urteko trantsizio epea zehazten zuen akordioa hitzartu ostean, hitzarmen politikoa sinatu dute bart.\nHiru urte eta hiru hilabeteko trantsizioaldian aginduko duen batzordea nork osatuko duen zehazten du hitzarmenak. Bost militar, bost zibil eta bi aldeek adostutako pertsona batek osatuko dute behin-behineko gobernua, eta militarrek zuzenduko dute hura lehen 21 hilabeteetan. Ondoren, zibilek hartuko dute gidaritza.\n"Aro berri baterako urrats erabakigarria". Hala deskribatu du hitzarmena Mohamed Hassan Labatek, Afrikako Batasuneko bitartekariak, eta aurreratu du hurrengo urratsa konstituzio berri bat adostea izango dela. Izan ere, Al-Baxir agintetik kendu ostean indargabetu zuten aurrekoa.\nHala ere, badira oraindik jakinarazi ez dituzten eta eztabaida eragin duten hainbat puntu. Armadak, esaterako, ez zuen onartzen justizia burua eta fiskal nagusia trantsizioko gobernuak izendatzea, eta oposizioak ez zuen nahi trantsizio gobernuko kideek "erabateko immunitatea" izaterik.


TAO zerbitzuak makina berriak eta askotariko hobekuntzak izango ditu - Irutxuloko Hitza : Irutxuloko Hitza\nPilar Arana Mugikortasuneko zinegotzia. (Argazkia: Inaxio Esnaola)\nErabiltzaileei erraztasunak emateko helburuarekin, TAO zerbitzua hobetuko du Donostiako Udalak. Makina berriak jarri eta makina zaharrak eguneratutako dituzte, funtzionalitate berri zein kudeaketa bizkorragoa dutenak. Era berean, kaleko makinaren zerbitzua erabiltzerakoan ez da tiketa jarri beharko, salaketak zuzenean ordainduko ahalko dira, eta aparkatzeko informazioa eskainiko dute mugikorreko aplikazioaren bidez.\nDatozen lau hilabeteetan egingo dute TAO makinen eguneraketa, eta zerbitzuaren berrikuntza guztiak ezarriko dituzte. Eysa enpresa arduratuko da horretaz, udalak sei urteko kontratua adjudikatu ondoren, 33,5 milioi euroko aurrekontuarekin. Abenduan hasiko dira makinak berriak jartzen. Guztira, 307 izango dira Cronos modelokoak, eta zaharrenak ordezkatuko dituzte. Aldiz, nahiko berriak diren 56 mantenduko dituzte. Ondorioz, 363 makina izango ditu hiriak auzoetan banatuta.\nParkimetro modelo berri horrek zehatz-mehatz betetzen ditu Euskal Autonomia Erkidegoko Irisgarritasunari buruzko Legean ezarritako irizpideak. Mugikortasun murriztua duten pertsonen plaza guztiek sentsoreak izango dituzte, haien okupazioa denbora errealean ezagutzeko. Bestalde, makinek zenbait funtzionalitate izango dituzte: ukipen pantaila, kolorean eta 10,1 hazbetekoa, eguzki panel orientagarria, EMV ordainketa sistema eta QR kodea.\nParkXplorer sistema berriari esker eta TAO sektoreen sentsorizazioarekin batera, hainbat hobekuntza eskainiko dizkie erabiltzaileei: ibilgailuetan tiketa fisikoa jarri beharrik ez izatea, salaketak zuzenean ordaintzea, deskontu bonuak irakurtzea, eta okupazioari buruzko informazioa denbora errealean eskuragarri izatea.\nUdalak teknologia berrien aldeko apustua egingo du, eta makina fisikoen kopurua %24 murriztuko du. Makinak modernizatzeari esker, erabiltzaileek zuzeneko hobekuntzak izango dituzte, esaterako saldo birtualaren ideia. Honela, kontsumitu gabeko zenbatekoa metatu eta beste eragiketa batean erabili ahal izango da. Gainera, aparkalekuaren kontrola matrikulen irakurketa elektronikoaren bidez egingo da; horretarako PDAk erabiliko dira, kontrola oinez ibiltzen diren langileek egiten badute, eta OCR kamerak, autoz ibiltzen badira.\nMugikortasun zuzendaritzak ere iraunkortasunaren aldeko apustu handia egin nahi izan du eta hori makina saltzaileetan bertan islatzen da. Hauek erabat autonomoak izango dira, eguzki panelek ematen duten energia berriztagarriaren osagarriari esker. Gainera, ibilgailu elektrikoetarako kargagune bihurtzeko aukera eskaintzen dute, eta, horri esker, hiriko karga sarea handitu ahal izango litzateke, gaur egun eremu publikoan 6 puntu dituena. Ezarritakoen artean, 14 makinak ingurumen sentsoreak izango dituzte, eta horriei esker sektoreen kutsadura neurtu eta emisio kaltegarrien irudi erreala emango dute.


ATZERATUTA-Operaren Europako Eguna 2016\nGayarre Operaren Adiskideen elkarteak (AGAO), Iruñeko Udalarekin elkarlanean, OPERAREN EUROPAKO EGUNA ospatuko du, eta horretarako opera eta zarzuelako kontzertu herrikoi bat eskainiko du Iruñeko Udaletxeko fatxadako balkoietatik. Horrela, ekimen berritzaile honek genero lirikoa biztanle guztien artean hedatzea bilatzen du. AGAOko abesbatzak eta bakarlariek operako eta zarzuelako piezarik ezagunenen sorta bat interpretatuko dute: La Gran Vía, El Barberillo de Lavapiés, Turandot, La Traviata…\nTeatro Gayarre\t08:00 pm\nAGAOren ekoizpena, Gayarre Antzokiaren lankidetzarekin egina. “La rosa del azafrán” betiko zarzuela ezagunenetako bat da. Doinu ezagun eta xarmagarriek, libretoaren alderdi egungo eta dibertigarriarekin batera, ekartzen dute genero honetako lan nagusietako bat izatea. Gaia klasikoa da: gizarte maila desberdinetako bi pertsonaren arteko maitasuna. Melodia ezagun-ezagunak ditu, hala nola “Canción del sembrador” eta “Coro de Espigadoras”.\nTeatro Gayarre\t07:00 pm\nGaur, istorio bat kontatu nahi nizuen. Printzesa bat dugu, eta zeharo maitemindua egonagatik ere, ez du maitasunik. Eleanorprintzesa da, eta gure ipuin honetako protagonista da. Ipuinean printzeak, printzesak, erregina gaiztoak, sorginak, iratxoak eta beste ageri dira, baita fauno bat ere. Eta, jakina, amaiera zoriontsua izanen du. Beraz, hau ipuin bat baldin bada, eta ia ipuinguztien hasiera “Bazen behin…” baldin bada, has gaitezen hasieratik. Horrela hasten da familia guztiarendako opera hau. Ikuskizunaren bidez, haurrak eta helduak “betiko” maitagarri-ipuinhorietako batean murgilduko dira betiko, denok baitaramatzagu heroi bat eta printzesa bat gure bihotzean, eta pertsonaiahoriek den-dena ematen dute maitasunagatik. AGAOk eta Claves producciones culturales etxeak batera ekoitzitako lana da, lirika, musika eta antzerkia familia guztiarihurbiltzeko. Intervendrán Solistas, orquesta de cámara y el Coro “Premier Ensemble” de AGAO. TALLER DIDÁCTICO El espectáculo incluye un taller didáctico para los más pequeños, con el objetivo de acercar los principales elementos de la ópera a los niños, de forma amena y divertida, 1/2 hora antes de comenzar la función. En el mismo, nuestros personajes les contarán muchas cosas interesantes…


Legezko abisua – 1,2,3 Lánzate a la innovación\nLegezko abisua\tinnovaBiz\t2016-05-24T10:26:58+00:00\nwww.bizkaia.eus web gunearen jabetza intelektual eta industrialeko eta bere edukietako (testuak, irudiak, soinuak, audioa, bideoa, diseinuak, sorkuntzak, software-a) eskubide guztiak Bizkaiko Foru Aldundiarenak dira eta ez dira, izaera pertsonaleko datuen tratamenduaren aplikazioko esparruan, jendeak atzitzeko iturria.\nBizkaiko Foru Aldundiak bermatu egiten du bere erabiltzaileengandik jasotzen dituen datuen jasoketa eta tratamenduen konfidentzialtasun zorrotza. Halaber, datu pertsonalak babesteari dagokionez legez ezarrita dauden segurtasun mailak hartu dira eta erakundearen eskura dauden bitartekoak eta neurriak instalatu dira bere eskuetan dauden datu pertsonal horien galera, okerreko erabilera, aldarazpena, horiekiko baimenik gabeko atzipena eta datu horien lapurreta saihesteko.\nJasoko diren datu pertsonalek tratamendu automatizatua edukiko dute eta Bizkaiko Foru Aldundiak automatizatu dituen bidezko fitxategietan sartuko dira. Jaso diren datu horiek bakarrik erabiliko dira harpidetza-formularioan bertan deskribatu diren helburuetarako.\nIzaera pertsonaleko datuen babesari buruzko 1999ko abenduaren 13ko 15/99 Lege Organikoak (DBLO) ezarri duena betez BizkaiMedian erregistratuta dauden pertsonek aukera dute edozein unetan euren eskubideak betearazteko, hau da, datu horietara iristea eta horiek zuzentzea eta ezeztatzea, datuen lagapenerako bere adostasuna ukatzea, eta horiek Legean bertan eta hori garatzen duten arauetan ezarri diren terminoetan egingo dira; horiek ez ezik, Informazio Gizartearen Zerbitzuei eta Merkataritza Elektronikoari buruzko Legean (34/2002 Legea, uztailaren 11koa) ezarri dena beteko da.\nBizkaiko Foru Aldundiak bitarteko tekniko egokiak jarriko ditu pertsona erregistratuen eskuetan, zertarako-eta datu pertsonal horiek eman aurretik Izaera Pertsonaleko Datuak Babesteko Politikari buruzko ohar hau edo garrantzitsua izan daitekeen bestelako informazioa ezagutzeko eta euren onespena emateko aukera izan dezaten, ostean Bizkaiko Foru Aldundiak pertsona erabiltzaileen datu pertsonalen tratamendu automatizatua egin dezan.


Irakeko armadaren berregituraketa, Estatu Islamikoaren kontra borrokatzeko - Mundua - Berria\nJohn Kerry AEBetako Estatu idazkariaren arabera, talde islamistaren aurkako estrategiaren parte da erabakia.\nJohn Kerry AEBetako Estatu idazkaria Ibrahim al Jafari Irakeko Atzerri ministroarekin. / THAIER AL-SUDANI/EFE\nIrakeko armadaren berregituraketa iragarri du John Kerry AEBetako Estatu idazkariak, Estatu Islamikoaren kontra borroka egiteko. Erabaki hori AEBen estrategia "global eta zabalaren" parte dela gaineratu du.\nIraken izan da Kerry, herrialdeko hainbat ordezkarirekin biltzeko —Fuad Masum presidentearekin eta Haider al Abadi lehen ministroarekin elkartu da, besteak beste—. Bilera horien amaieran adierazi duenez, Irakeko Gobernua gai litzateke, bakarrik, "laguntza apur batekin", Estatu Islamikoa garaitzeko. Hala ere, ziurtatu du talde islamistaren aurka egiteko batu diren herrialdeek lortuko dutela hura garaitzea. AEBek oraingoz ez dute lurreko erasorik egiteko asmorik, Kerryk ziurtatu duenez.\nBarack Obama AEBetako presidenteak bere bide orrian markatutako lehenbiziko pausoa zen Iraken batasuneko gobernu bat ezartzea, horri ISren aurka militarki lagundu behar badio gutxieneko legitimitate itxura izan dezan.\nLaguntza humanitario gehiago\nAEBetako Gobernuak iragarri du 48 milioi dolar emango dizkiola Iraki, iheslarien "larrialdiko" beharretarako. Janaria, ur edangarria, osasun azpiegiturak eta beste emango dizkio. Gaurkoarekin, 186 milioi euro eman dituzte AEBek 2014n iheslariei laguntzeko.


Zineuskadik eta Etxeparek hartuko dabe Kimuak programearen ardurea - bizkaie.biz\nZineuskadik eta Etxeparek hartuko dabe Kimuak programearen ardurea\nBizkaie! 2021-11-04 13:55 Zinemea\n1998tik egiten dan zabalkunde eta sustapen lanari eutsiko deutsela agindu dabe.\nAitor Oñederraren 'Ur azpian lore', 2021eko Kimuak katalogoko pelikuletako bat | Ikusi handiago | Argazki originala\nEusko Jaurlaritzako Kultura Sailak jakitera emon dauenez, euskal film laburrak sustatzeko Kimuak programea Zineuskadiren eta Etxepare Euskal Institutuaren ardurapean dago zemendiaren 2tik. Horrek aldaketak ekarriko ditu egitasmoaren antolakuntzan eta kudeaketan, baina, sortzaileei zein ikus-entzuleei jagokenez, betiko lez segiduko dau. 1998an sortu zanetik egiten dauen sustapen eta zabalkunde lanari bardin eutsiko deutsela agindu dabe arduradun barriek.\nEuskal Filmotekea izan da Kimuak programearen orain arteko arduraduna. Aurrerantzean, Zineuskadi izango da arduradun nagusia, Etxepare laguntzaile dauela.\n2022an gogoeta estrategikoa egiteko asmoa dabe Zineuskadik eta Etxeparek, Kimuak programearen orain arteko bidea aztertu eta gaur egungo beharretara egokitzeko. Euskal film laburretako talentua modu integralago baten sustatzeko moduak jorratuko ditue, besteak beste.\nArdura barriari ekiteko, Zineuskadiko lan taldean sartu da Esther Cabero. Kimuak ederto ezagutzen dau Caberok, programako lankide izan dalako 2011tik, eta Zineuskadin be horregaz lotutako zereginetan ibiliko da.\nUrtero euskal film laburren katalogoa atontzen dabe, Kimuak zigilupean. Filmak aukeratzeko orduan, kalidadea, ausardia eta originaltasuna hartzen dira kontuan, baita lanek ahalik eta publiko zabalenera heltzeko daben gaitasuna be. Katalogoa zinemaldi nagusietara eta ikus-entzunezko ekitaldietara bidaltzen da, euskal produkzinoak nazinoarteko publikoaren eta banatzaileen eskura egon daitezan.


Jarraitu gida hau 2021ean mugikor berria zuzen aukeratzeko Gadgeten berriak\nJose Rubio | | Telefono mugikorrak, telefonia\nDuela urte batzuk, telefono mugikorrak deiak egiteko, SMS puntualak bidaltzeko eta gure etxetik edo lanetik kanpo kokatzeko ia ez ziren baliagarriak, zein mugikor erosi nahi zenuen aukeratzea oso prozesu erraza zen. Merkatuan ia ez zegoen modelo sorta txikirik, eta gehienek ere gauza bera egin zezaketen, terminal batzuk besteetatik bereizten dituzten funtziorik gabe. Funtsean, haien aukera eskuragarritasunaren eta poltsikoko telefono batengatik ordaintzeko prest geundenaren arabera oinarritzen zen.\nGaur egun, fabrikatzaile kopuru handia dela eta tamaina, prezio eta zehaztapen desberdinetako modelo sorta zabala, zentzugabekeria handia izan daiteke hainbat terminal mugikorren artean erabakitzea. Biak ala biak kamera, prozesadorea, pantailaren tamaina edo kalitatea eta bere marka dela eta, nahi dugun bakoitzean zoratu egiten gara gure telefonoa berritu. Eta gero eta maizago egiten dugun moduan, uzten dizugu gida zure aukera ondo egiteko kontuan hartu beharreko puntuekin Unea iristen denean. Gurekin etor zaitezke?\n90eko hamarkadaren erdialdera joaten bagara, herritar arruntak ordaindu zitzakeen lehen mugikorrak jada kalean ikusten hasi ziren, nahiz eta XXI. Mendera arte operadoreak bere terminalak oparitzen hasi ziren. puntuak telefono mugikorren erabilera hedatu zenean. 2004an, adibidez, arraroa zen telefono mugikorrik ez zeukanak deitzeko eta etxean edo bulegoan egon beharrik gabe deitzeko.\nGarai hartan katalogoa oso txikia zen, mugikorrari ematen zitzaion erabilera bezala. Baina, urteen poderioz, bi aldagaiak hedatzen joan dira, gaur egunera iritsi arte, non telefono mugikorrak ia azalera osoan pantaila bat duten eta ia eskuekin palmondoan eraman ditzakegun ordenagailuak diren, internetera etengabe konektatuta dauden horrekin duela hamar urte justu imajina ezinezko zereginak egin ditzakegu.\nGaur egun haiekin egin ditzakegun zeregin ugariak eta merkatuaren dibertsifikazio handia direla eta, jar gaitezen telefonoari eman nahi diogun erabileran. Ez da gauza bera telefono mugikorra erostea 20 urteko gazte batentzat, erabilera nagusia aisia izango baita, autonomia hedatua behar duena, teknologiarekin bat ez datorren adinekoentzako deitzeko mugikorraren bila eta argazki puntualak egin, eta erabiltzeko erraztasunak bilatu.\n1 Gauza nagusia: aurrekontua.\n2 Jarrai dezagun pantailarekin.\n3 Ez dezagun ahaztu errendimendua.\n4 Beti nahikoa ez den bateria\n5 Derrigorrezko kamera.\n6 Borroka infinitua: sistema eragilea.\nGauza nagusia: aurrekontua.\nMugikorra erosterakoan kontuan hartu behar dugun garrantzitsuena eta lehenengo gauza da dugun aurrekontua. Gure muga 200 € -koa bada, tontakeria izango zaigu gama altuko gama bat bilatzea, sar ezingo genukeen prezio atalasean aukerak aurkitzen hasiko ginatekeelako. Hau da aldatzen dugun aldagai bakarra a bilatzen dugun ala ez kontuan hartuta bigarren eskuko terminal bat edo berri bat, telefono pare bat urte gama altuko telefonoa aurkitzearen kasua izan liteke, gama ertain berri baten edo oinarrizko gama baten prezioan.\nJarrai dezagun pantailarekin.\nZenbat gastatu dezakegun edo nahi dugun argi dugunean, joaten gara hurrengo urratsa: pantaila. Gaur egun, pantailaren tamaina da zuzenean mugikorraren tamainarekiko proportzionala, gailuaren aurrealde ia osoa hartzen baitute. Horregatik, nahi badugu pantaila handia, terminal bat edukitzeko abokatuak izango gara azalera gehiagogehiago manipulatzeko deserosoa esku batekin, poltsikoan edukitzerakoan gehiago kezkatuko gaituena eta abar. Hemen terminalari emango diogun erabilera definitzen hasiko gara.\nLehenengo helburua duen smartphone bat bilatzen ari bagara multimedia edukia erreproduzitua, hala nola, argazkiak, bideoak edo filmak, zalantzarik gabe pantaila handiagoa izango da guretzat hortarako. Hala ere, horretarako dagoeneko tablet bat badugu, agian bigarren mailako zerbait da eta terminal txikiagoa eta erosoagoa nahikoa izango da, pantailaren tamaina sakrifikatzea, erabilera errazteko. Tamainaz gain, arreta berezia eskaini behar diogu bereizmena eta bere teknologia. Ideala? Gutxienez, Full HD bereizmena eta LED teknologia. Horrela, pantailako kalitate onena izango dugu esku ahurrean.\nEz dezagun ahaztu errendimendua.\nUneko telefono mugikorra berritzeko smartphone berria erosi nahi badugu, arrazoi nagusietako bat hortik lortzen dugun errendimendua hobetzea da. Agian zaharkituta dago, mantso funtzionatzen du edo eguneratu nahi dugu potentzial handiagoa izateko. Eskatuko ditugun zereginak bete ahal izango ditugula ziurtatuko dutenak izango dira prozesadorea eta RAM. Horregatik, behar bezala aukeratu behar ditugu, hilabete gutxiren buruan gailu zaharkitu batekin ez geratzeko, aurreko belaunaldiko prozesadorea muntatzeko.\nArloan adituak izan gabe, beti ere nukleo kopuruaren eta erlojuaren abiaduraren arabera gidatu gaitezke, eta konparatu gailu desberdinen artean. Gaur egun, arraroa ez duen mugikorra da quad core prozesadorea. Bai, ordenagailu asko baino gehiago. Ez dezagun ahaztu RAM memoria, atzeko prozesuak jarraitu ahal izateaz eta ez edukitzeaz arduratzen baita istripu eta blokeo askoren erantzule da aplikazioz aldatzean, adibidez. Gaur, 2019 osoa, 2 GB-ko RAM memoria baino gutxiago urte batzuk, gutxieneko zifra bat ezartzea baino gehiago, Gailuen datuak alderatzea gomendatzen dizuguBataren edo bestearen aldeko epaia lortzeko zalantzak dituztenen artean.\nEmanaldiaren barruan biltegiratze. Normalean badaukazu argazki eta bideo kopuru handia, aplikazio dezente, eta ez zaizu gustatzen hodeiaren araberakoa izatea, zalantzarik gabe biltegiratze ahalmen handiagoa beharko duzu zure mugikorrean. Bestetik, zure dokumentuak hodeian antolatuta badituzu edo uneoro eduki behar ez badituzu eta, normalean, multimedia eduki asko gordetzen ez baduzu, memoria-espazioa txikiagoa duen modeloak zure beharrak aseko ditu.\nBeti nahikoa ez den bateria\nUneko mugikorretan galtzen dugun zerbait bada, bateria da. Zenbat aldiz gure Nokia kargatu dugunean eta astebetez baino gehiagotan erabili ahal izan dugunean, entxufea inguruan dugula jakin gabe. Egia bada ere batez ere potentziaren eta pantailen tamainaren eta eskatzen duten kontsumoaren ondorioz gertatzen dela, erabiltzen ari garen ordu kopuru handiagoak asko murrizten du haien iraupena. Bateriaren edukiera ampere-orduetan neurtzen da, baina telefono bateriaren bezain baterietan bere azpimultiploa da miliamp-ordu (mAh). Zenbat eta mAh gehiago, zenbat eta zama gehiago gordeko duen, eta iraupen teoriko gehiago lor dezakegu.\nEta bai, iraupen teorikoaz ari gara, izan ere, bateriaren ahalmen berarekin, karga osoa beste batzuek baino gehiago irauten duten ereduak aurki ditzakegu. Hau batez ere zure prozesadorearen eraginkortasuna, eta teknologia eta zure pantailaren tamaina. Azken hau zenbat eta handiagoa izan, orduan eta azalera gehiago argitu beharko du, orduan eta pixel gehiago erakutsi beharko du eta horretarako energia gehiago beharko du. Prozesadore eraginkorragoak ere zeregin garrantzitsua betetzen du energia-eraginkortasuna mantentzeko, eta energia gutxiago kontsumitzen du funtzio berdinak betetzeko.\nBadirudi gaur ezin garela bizi mugikorrean integratutako argazki eta bideo kamera onik gabe. Eta zenbait kasutan, bi edo hiru kamerarik gabe. Bai, irakurtzen ari zaren heinean, badira dagoeneko hiru kamera integratutako telefono mugikorrak. Zure telefono berriari emango diozun erabilera aisiarako edo fotografia profesionala, kontatu zalantzarik gabe gainerakoetatik nabarmentzen den kamera ona ezinbestekoa izango da. Gama baxuko telefonoek ere kamera duina baino gehiago dute gutxienez 8 megapixel eta erabiltzaile gehienen itxaropenak baino gehiago betetzen dituen kalitatea.\nKontuz ibili arren, ez begiratu megapixelekin batera doan irudiari soilik, horrek bereizmena adierazten baitu. Hau da, irudiaren tamaina kalitatea galtzen edo pixelatzen hasi aurretik. Baita oso garrantzitsua da horien tamaina jakiteaZenbat eta altuagoa izan, orduan eta argitasun gehiago harrapatuko dugu, argi gutxiko argazki hobeak ateraz. Kamera mota garrantzitsua da, batez ere bi kamera edo gehiago edukitzearen kasuan, kasu gehienetan, hori gertatzen baita sentsore bat arduratzen da argazki normalak ateratzeazbitartean besteak zoom handiagoa du horri esker, teleobjektibo gisa joka daiteke, distantzia luzeko objektuen irudiak hobeto harrapatuz.\nBorroka infinitua: sistema eragilea.\nBaina, batez ere, aldagai hori Telefono mota baten edo bestearen aldeko apustua egingo du zure sistema eragilea izango da. Android-en askoz barietate gehiago dago gailuen estandarra instalatuta baitago marka ugaritako terminaletan. Bitartean, IOS bila gabiltza, Apple eta bere iPhone aukeratzea beste erremediorik ez dugu. Batak edo besteak baimentzen dituzten aukerengatik, interfaze mailan dituzten desberdintasunengatik edo, besterik gabe, bata edo bestearekin ohituta gaudelako, kasu gehienetan jarraipena izango da sistema eragilean.\nAukeratzeko aukerak gehien mugatzen dituen aldagaia izan arren, azkenera arte utzi dugu, geroztik bi modu baino ez ditugu aukeratzeko. Gehien gustatzen zaigun sistema eragilea aukeratu ondoren, gure beharretara ondoen egokitzen diren aukera bakoitza alderatu ahal izango dugu.\nIkusten duzunez, Ez duzu aditua izan behar mugikorra aldatzeko eta behar bezala egiteko. Besterik da aztertu arretaz zure beharrak, eta aukeratu aldagai bakoitzari ematen zaion garrantzia horrela, gailu perfektura iritsi ahal izateko, guri ondoen egokitzen zaiguna baino. Gida honekin Ziur nago mugikorreko aldaketa prozesua askoz errazagoa dela zuretzat Beraz, zure gailua berritzear zaudenean edo gerorako utziko baduzu, ez ahaztu puntu hauek, erabilgarriak baino gehiago izango dira.\nArtikuluaren bide osoa: Gadgeten berriak » telefonia » Jarraitu gida hau zure mugikor berria zuzen aukeratzeko


Inaurkina | Oiartzuarren Baitan\n0:29:30 - 0:30:40 (1' 10'')\nUdazkenean, iratze lanaz gain, gehiago ere egin behar izaten zen: barrutietako zakarra biltzen zuten behientzat, zer edo zer jaten baitzuten bertatik. Gainerako inaurkina azpitarako gelditzen zen. Zakar hori belar, iratze, lar, sasi eta añarrak osatzen zuen. Beste batzuek otea ere erabiltzen zuten behiak bazkatzeko.\n- Iatzetikan, iatzetik aparte, zea, biltzen genun guk zakarra. Barrutiyak... Bi barruti len aipatu ttugu eta biltzen genun zakarra. Eta hoi izaten zen belar, e... Belar zakarra 'ta iatzia tartin 'ta hola, eta itten genun hoi 're jaso, bertan metak iñ, eta zea, botzen geniyon geo behiyai,\naskok belarra 'ta eskas zutelako otia ibiltzen zuten 'ta guk berriz, e... Zakar hoi, iñaurkiña, hoi botzen geniyon, majaran onduan besueta behiyai, arratsin 'ta handikan nahi zutena jaten zuten 'ta gaiñekua azpitako.\nBai, 'ta nola, e... Belar zakarra 'ta aiñarra 'ta izaten zen, asko aprobetxatzen zuten. 'Ta geo zakarrana 'o beái gustukua ez zutena, beák gustukuna ez zutenakin azpiya. Bai.


Beira zuntzaren eta karbono zuntzaren produktuen ohiko ekoizpen prozesuaren barnean pultrusion, roll-wrapping tube, moldura, hutsean infusioa, SMC, etab. Zeharkako atal bereko produktuak daude, hala nola karbono zuntz hodi biribilak eta hodi karratuak. erabili pultrusion eta roll-wrapping egiteko. Baina prozesu tradizional horiek prozesuaren akats jakin batzuk dituzte.\nAbantailak: produkzioaren eraginkortasun handia, prezio merkea, produktuaren luzera mugagabea.\nDesabantailak: zuntzaren norabide gehienak luzetarako norabidean daude, eta zeharkako erresistentzia eskasa dute. Tamaina handiko produktuek barneko eta kanpoko gainazaletan zuntzezko zerriak gehituko dituzte, eta horrek zeharkako erresistentzia apur bat hobetu dezake, baina ebakitzeko indarra behar duten produktuak ezin dira bete. Zuntz sorta irristatzeko eta aldatzeko erraza denez, zaila da moldeak mugatzea, eta ondorioz, kontzentrikotasuna eta zuzentasuna eskasak dira.\nBiribilkatzeko eta moldeatzeko prozesua\nAbantailak: Luzetarako eta alboko erresistentzia ona da, zentrokidetasuna eta zuzentasuna onak dira eta gainazalaren ehundura ederra da.\nDesabantailak: Luzera moldeak eta produkzio ekipoek mugatzen dute, produkzioaren eraginkortasuna baxua da, prezioa garestia da, lan handia eskatzen du eta prozesua ugaria da.\nPull-Braiding prozesuak aurreko prozesuaren gabeziak konpontzen ditu eta ekoizpen-efizientzia handiaren eta pultrusion prozesuaren luzera mugagabearen abantailak ditu eta bobina duten hodien moldaketa prozesuaren erresistentzia horizontal eta bertikal handiaren, zuzentasunaren eta zentrotasunaren abantailak ditu.\nTiratu karbono zuntzezko hodiaren txirikordaketa\nTiratu beira txuntzezko zuntzezko hodia


Dantza eta zinema, eskutik Guaixe Sakanako Astekaria\nPablo Iraburu eta Iñaki Alforja nafarrek Kukai Dantzako dantzariekin metraje ertaineko film dokumental bat egin zuten: Oskara. Kukai Dantza taldeak Marcos Moreauren koreografiabatean oinarriturik musturiko izen bereko ikuskizunean oinarritzen da dokumentala. Ikuskizunak muntai horren sortze prozesua jasotzen du. Bertan parte hartzen dute Erramun Martikorena abeslariak eta euskal kulturako elementuek, esaterako: joaldunek, Lesakako ihauteriak, maskaradek eta abarrek.\nKukai Dantza Errenterian kokatutako konpainia bat da. 2001ean sortu zuen Jon Maya dantzari eta koreografoak. Konpainiaren lan ildoa ikuskizun garaikideetan oinarritzen da, euskal dantza tradizionaletik abiatuta, sorkuntza propioak eginez eta koreografoospetsuekin lankidetzan arituz.\nFitxaIkuskizunaren zuzendaria: Jon Maia Sein Dokumentalaren zuzendariak: Pablo Iraburu, Iñaki AlforjaDokumentalaren produkzioa: Arena Producciones, Iñaki Alforja, Altxu LanakKoreografia: Marcos Morau (LA Veronal) Dantzariak: Kukai Dantza Musika sorkuntza:Xabier Erkizia Teknika taldea: David Bernues, Angel Agüero Produkzioko arduraduna: Nagore Martinez Banaketa eta komunikazioa: Doltza Oar-Arteta\nTeatreves ziklorik ez, baina amateur antzerkia bai\nDantza eta zinema, eskutik Lanak Otadiako ermitan Nemo kapitaina bisitatzera joaten den haurraren istorioa\nOlmosen erakusketa Zizur Nagusian Iriarte konpositore eta akordeoilari agur Altsasuko festak iragartzeko kartel lehiaketa deitu du\nSakandarrak Nafarroako Musika Eskolen Egunean Etorkizuna dantza taldearen Lanabesak ikuskizuna\nEgile eskubideengatik Iortiako ordenantza aldatuta\nBurundar Txistulariak, 10 urtez jo ta ke Ogibideak dantza bihurtuta\nDantza esperientzia Sant Cugaten


ostalaritza | Lantalan\n“Dendariak saritu!” kanpainaren emaitza eta jarraipena\nAsteartea, 2010eko ekainaren 8a\nUrola Garaia Mankomunitateak eskualdeko merkataritzan euskararen erabilera bultzatzeko martxan duen planaren barruan, dendariak saritzeko kanpaina egin zen joan zen abenduaren 3tik urtarrilaren 7ra bitartean, hainbat dendatan. Helburua bezeroen hizkuntza ohituretan eragitea euskararen erabilera baloratzeko.\nEskualdeko herrietako euskara elkarteak izan ziren ekimenaren sustatzaile, udaletako euskara zerbitzuekin eta EMUN aholkularitza enpresarekin elkarlanean. Aipatutako denboraldian zehar, kutxa batzuk jarri ziren dendetan, eta dendariek euskararen alde duten jarrerari botoa emateko aukera izan zuten bezeroek.\nHorrenbestez, bezeroek botoa emateko epea amaitu ondoren, dendetako kutxak jaso, eta kanpainaren emaitzak ezagutu genituen, Urretxuko kultur etxean egin zen ekitaldian.\nGuztira, eskualdeko 195 dendari izan ziren partaide, eta beste 702 bezerok eman zuten euren botoa, beti ere dendariak euskararen alde erakutsi duen jarrera saritu nahian.\nBotoa emateko garaian, hiru maila edo kontzeptu bereizi dira sariketa honetan: alde batetik, zerbitzua guztiz euskaraz ematen duen dendaria; bestetik, euskaraz jakin ez arren, bezero euskaldunari entzuteko edo ulertzeko egindako ahalegina; eta azkenik, euskararen alde erakutsi den jarrera (paisaia etab.).\nBestalde, hauexek izan ziren denda sarituak:\nUrretxun eta Zumarragan:\n1)Zerbitzua guztiz euskaraz: Apalategi kirol jantzi denda\n2)Ahalegina: QUO estetika zentroa\n3)Jarrera: Kahunas kirol jantzi denda\n1)Zerbitzua guztiz euskaraz: Ibargutxi kirol jantzi denda\n2)Ahalegina: Lorea jantzi denda\n3)Jarrera: Hizkuntza liburu denda\nHorietako dendari bakoitzari udalek 100 euroko erosketa-txartela erosi zioten, eta kanpainan partaide izandako bezeroen artean zozketatu ziren erosketa-txartel horiek.\nAurrera begira, bai merkatariekin bai euskara elkarteekin izandako balorazio bileren ostean, kanpaina 2010ean ere eraberriturik burutzea pentsatu dugu. Ekimena sinplifikatzera joko dugu balorazioen ondorioz. Besteak beste ez dira hiru maila egongo, bakarra baizik, eta parte hartzera gonbidatutakoak merkatalgune guztiak izango dira.


Lahar Solidarioa – Calcuta Ondoan\nKeralan (India) sustatzen dugun garapen eta kirol proiektu honek adin txikikoentzat bereziki zuzendutako hainbat helburu ditu:\nEzarritako genero-rolak suntsitzea.\nKirolaren baloreak sustatzea.\nKasta eta erlijio ezberdinetako pertsonen arteko bizikidetza eta errespetua erraztea.\nIkasketak utzi dituzten haurrei bigarren aukera bat eskaintzea.\nIngurumenaren zaintza sustatzea.\nIndian egindako ekimen berritzaile hau tokiko hiru erakunderen lankidetza emaitza da (SISP, TSSS eta SAKHI), Calcuta Ondoan GGKEarekin batera.\nNola hobetu dezake kirolak haien bizitzak?\nKirolaren baloreak eta gainditze ereduak\nSurf begiraleak kaleko haurrak izan ziren, itxaropen, amets eta etorkizunik gabe; izan dezaketen gainditzearen adibide onena. Haien bizitzak sekulako aldaketa bizi izan dute bigarren aukera eta surfaren eskolari esker. Motibazioa zabaltzen dute eta aukera berri baten aldeko apustua egiten duten gazteentzako erreferente dira.\nKonpromisoa, errespetua, norberaren errealizazioa, ondo pasatzea, iraunkortasuna… dira kirolaren bidez transmititzen diren baloreetako batzuk.\nLagundu gaitzazu mugak suntsitzen\nHartu olatua hemen:\nNola lagundu dezaket proiektu honekin?\nHartu ezazu parte Calcuta Ondoanek antolatzen dituen jardueretan. Lagundu gaitzazu mundua aldatzen!\nEgin zaitez Calcuta Ondoaneko bazkide. Zure ekarpenari esker gaur egun Indian babesten ditugun proiektu, prozesu eta pertsona ezberdinei laguntzen jarraitzeko aukera izango dugu. Txikia izan arren, eskainitako laguntza guztia eskertzen da!\nPartekatu gure berriak. Indarra elkartasunean dago!\n943 431 849


“Gaurtik aurrera, ateak irekiko dira aurrerapen-indarren arteko ulermena berreskuratzeko, Iruñako kudeaketa hobetzeko. Hori da gakoa”\nGarbiñe Bueno Zabalzak, Joxe Abaurrearen ordezkoak, Iruñeko Udaleko zinegotzi gisa, abenduaren 30eko Osoko Bilkuran parte hartuko du. Bertan, Navarra Sumak 2022rako Nafarroako hiriburuan egindako Aurrekontuen Proiektua bozkatuko da. Horrela, eta Iruñeko zinegotzi izateko Bueno gaituko duten kredentzialak iritsi direla egiaztatu ondoren, EH Bilduk bermatzen du Mayaren kontuak atzera botako direla eta alkateak ezingo duela inposatu Aurrekontuak aurrera ateratzeko prestatzen ari zen “«putxerazoa», hautestontzietatik sortutako gehiengoen sistemari kasu egin gabe”. `”Kontua ez da Garbiñeren kredentzialak iristen ziren ala ez, baizik eta alkatea prest zegoen ordezkaritza demokratikoaren irizpidea hausteko, gehiengoak baztertzen dituen Aurrekontuak inposatzeko, eta tristeena da egiaztatu dugula prest zegoela”, azpimarratu du Joseba Asironek.\nBueno Zabalzaren agerraldiak ordezkagarritasuna berrezartzen du eta bertan “ez du zerikusirik izan Mayak”, baina alderdi soberanistak nabarmendu du datorren ostegunean “ez direla onartuko Aurrekontu batzuk, esan genuen bezala, irrealak baitira, izango ez diren diru-sarreren aurreikuspenetan oinarritzen direlako; errepikakorrak dira, izan ere, gobernu-taldeak aurten aurrera eraman ezin izan dituen proiektu guztiak ekartzen dituzte berriro ere, eta dagoeneko gauzaezari buruzko kapitulu historiko bat osatzen dute; eta baita Nafarroako Gobernuarekin erakundeen arteko liskarra arintzeko diseinatutako aurrekontuak ere dira, Udala Navarra Sumaren interes alderdikoien zerbitzura jarri nahian”, talde abertzalearen bozeramaileak laburbildu duenez. “Hau, praktikaren arloan, garrantzitsua da, ateak irekitzen dizkiolako berriro ere legealdi honetako lehen urtean hain emaitza ona izan zuen aurrerapen-indarren arteko elkar ulertzeari. Izan ere, urte horretan eskuinaren desmanak kontrolatzeaz gain, inbertsioak antolatzeko gai izan ginen, Mayaren taldearen hasierako aurreikuspenen gainetik”, gaineratu du Asironek.\n'Nahaspila' honen gauzarik aipagarriena da Mayari "bere maskara erori" zaiola\nEH Bilduren iritziz, “Enrique Mayari mozorroa erori zaio bi gauza argi utzi dituelako: lehenik eta behin, etekin politikoa ateratzeko ez duela inolako eskrupulurik aurrekontu-eztabaida zinegotzi baten borondatezko uko-egiteak berekin dakarren bitartekotasun-egoerara nahita egokitzeko, eta, bigarrenik, bere helburu alderdikoiak lortzeko, 2019ko hauteskundeen ondoren hautestontzietatik sortutako ordezkagarritasun demokratikoaren printzipioa urratzeko prest dagoela”. “Hemendik aurrera, herritarrek beren ondorioak atera behar dituzte”.\nEra berean, alderdi subiranistak alkatearen jokabidea agerian utzi du orain amaitzen ari den prozesu osoan. “Ezin dugu ahaztu prozesu honen guztiaren jatorria Enrique Mayak udaletxeko balkoian ikurrina erakustea debekatzeko emandako agindua izan zela, baita hautetsien aurka indarra erabiliz ere, argi utziz bere asmoa hiri honetan komeni den nortasunetako bat kriminalizatzea zela”.\nBestalde, Garbiñe Bueno, EH Bilduko zinegotzi berria, “iruindarren bizitza hobetzeko ahal duen guztia lan egiteko asmoz iritsi da Udalera”. “Ilusioz gainezka dago” irekitzen ari den etapa berriarekin, “pribilegioa baita herritarren alde lan egin ahal izatea”. Hala ere, adierazi du “ez da bidezkoa, ni sartu ahal izateko, lankide batek bere ukoa aurkeztu behar izana, urte askoan lanerako gaitasun izugarria erakusteaz gain, erakundearekiko eta EH Bilduk bultzatzen duen proiektu politikoarekiko konpromisoa erakutsi duelako”. “Nire erabateko dedikazioa eta nire lan suharra bermatzen ditut, eta espero dut nire kidearen mailan egotea”, bukatu du zinegotzi berriak.\nGarbiñe Bueno Zabalza Iruñean jaio zen 1977an eta Soziologian lizentziaduna da NUPen (1999) eta Zientzia Politikoetan UNEDen (2010). Profesional mailan, 10 urte baino gehiago eman ditu hezitzaile lanetan adingabeak babesteko sisteman. 2016ko abendutik 2018ko amaierara arte Iruñeko Udalean aritu zen Gazteriako teknikari gisa. Ordutik eta gaur egun arte, EH Bilduko zinegotzi berriak, Udalean ere, Komunitate-Ekintzako teknikari gisa jardun du, bere funtzioak batez ere adinekoen eremuan betez.


Cäctus taldearen "K.O." diskoaren kritika - Mondo Sonoro (2018)\nDiscos / Cäctus\nAmaia Santana — 03-07-2018\nEmpresa — Autoekoizpena\nXakea, gillotina, bakardadea eta oihuak. Bermeotarrek ganoraz egiten dute garrasi bere EP berrian, “K.O.” Metal ñabardurez jositako rock astun baina bizia dugu hau; hasierako “Kaiola” edota “Hondoa Jota” kasu, non azken honen letren bortizkeriak gorputza astintzera gonbidatzen duen. “Merezitako jipoia hartu beharko du…”. Etsipena ere atzeman daiteke “Itsasargia” kantu ilunagoan: “Urik gabeko itsasoa, izarrik gabeko zerua”. Finean, (des)amodiozko istorio bat baino ez da; “Laztana…”.\nNolabaiteko stoner ukitua nabari daiteke “Aukerak Murriztuz” kantuan. Berriz ere, iluntasunak bat egiten du etsipen pertsonal eta sozialarekin. “Ereindako Hazia” lugorrira garamatza eta “Pertsonak Faltan”, azkenik, kutsu soziala dario. Musikalki rock/metalaren estandarrak betetzen dituzte; berritasun nabarmenik gabe, ondo gauzatu dituzte “K.O.”-ren kolpeak. CD formatuan eskuragarri den lan berri hau Pan-Pot eta TAOM estudioetan grabatu da, Alberto Macias soinu teknikari izan dutela. Aipatzekoa da ere Jagoba Ormaetxearen parte-hartzea, zeinak diskoa ekoizteaz batera, pianoa jo duen “Ereindako Hazia” abestian.\nCäctus honen arantzak ditugu Markel Etxebarri (ahotsa), Jon Ander Santamaria (bateria), Iñigo Sananton (gitarra) eta Unai Uriarte (baxua). 2011n eratua, bere jatorria Gatibu, Münsterland, Kode nahiz Set gisako taldeetan topa dezakegu. Hasiera batean hirukote gisa aritu ziren, Markel abeslaria (Póg Mo Thón) batu zitzaien arte. 2013an, Musiketxeak proiektuaren finalera heldu eta horren harira bira bat egin zuten The Last Vegas, Kilauea, Niña Coyote eta Chico Tornado, The Idems eta Señores-ekin batera.


Critot - Wikipedia, entziklopedia askea.\nRemy RENAULT (2014-2020)\n49° 36′ 42″ N, 1° 15′ 03″ E / 49.611666666667°N,1.2508333333333°E / 49.611666666667; 1.2508333333333Koordenatuak: 49° 36′ 42″ N, 1° 15′ 03″ E / 49.611666666667°N,1.2508333333333°E / 49.611666666667; 1.2508333333333\nBosc-Bérenger, Cailly, Cottévrard, Esteville, Rocquemont, Saint-Martin-Osmonville eta Yquebeuf\nCritot Frantziako udalerria da, Seine-Maritime departamenduan dagoena, Normandia eskualdean. 2013an 512 biztanle zituen.\n2007an Critot udalerrian erroldatutako biztanleak 512 ziren. Familiak 169 ziren, horien artean 24 pertsona bakarrekoak ziren (4 bakarrik bizi ziren gizonak eta 20 bakarrik bizi ziren emakumeak), 32 seme-alabarik gabeko familiak ziren, 93 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 183 etxebizitza zeuden, 172 familiaren etxebizitza nagusia ziren, 4 bigarren erresidentzia ziren eta 7 hutsik zeuden. 182 etxeak ziren eta 1apartamentu bat zen. 172 etxebizitza nagusietatik 150 bere jabearen bizilekua ziren, 21 alokairuan okupaturik zeuden eta 1 doan lagata zegoen; 1ek bi gela zituen, 12 etxek hiru zituzten, 44 etxek lau zituzten eta 114 etxek bost zituzten. 144 etxek euren parking plaza propioa zuten azpian. 54 etxetan ibilgailu bat zegoen eta 116 etxetan bat baino gehiago zituzten.\nCritot udalerriko biztanleria-piramidea 2009an .\n2007an lan egiteko adina zuten pertsonak 352 ziren, horien artean 276 aktiboak ziren eta 76 inaktiboak ziren. 276 pertsona aktiboetatik 257 lanean zeuden (141 gizon eta 116 emakume) eta 19 langabezian zeuden (10 gizon eta 9 emakume). 76 pertsona inaktiboetatik 14 erretiraturik zeuden, 32 ikasten zeuden eta 30 "bestelako inaktibo" gisa sailkaturik zeuden.\n2009an Critot udalerrian 174 unitate fiskal zeuden, 513,5 pertsonek osaturik. Pertsona bakoitzeko diru-sarrera fiskalaren mediana urteko 18.395 euro zen.\n2007an zeuden 15 komertzioetatik, 1 erauzte enpresa zen, 9 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen eta 1 higiezinen enpresa zen.\n2009an zeuden norbanakoentzako 5 zerbitzu publikoetatik, 2 igeltseroak ziren, 1 margolaria eta 2 argiketariak.\n2000. urtean Critot udalerrian 14 nekazaritza-ustiategi zeuden, 483 hektarea erabiltzen.\nYquebeuf (1,8 km)\nEsteville (2,1 km)\nRocquemont (2,3 km)\nBosc-Bérenger (2,7 km)\nCottévrard (3,2 km)\nCailly (3,9 km)\nWikimedia Commonsen badira fitxategi gehiago, gai hau dutenak: Critot\nOrriaren azken aldaketa: 14 otsaila 2019, 21:07.


Asko handitu da Otxe\nOts 22, 2018\tNork:\turko etxebeste\t-\nOtxe osatzen duten kide guztiak, atzoko aurkezpenean.\nOtxe Oarsoaldeko Txirrindularitza Eskola heldutasunera iritsi da. Aurtengoa egitasmoa abian den laugarren urtea izango da, eta eskolako eta gainerako taldearen artean 42 kirolari ditu bere barruan. Egonkortu egin da proiektua. Atzo aurkeztu zituzten taldeak Oiartzunen. Bertan, Oarsoaldeko lau herrietako kideak daude. Hala, Oarsoaldeko lau udalen laguntza eskertu dute Otxeko kideek.\nTxirrindularitza eskolari dagokionez, 20 kidek osatuko dute, plazak betez, “izen ematea itxi beharrean izan gara” esan dute Otxeko kideek. 10-14 adin tartekoak dira txirrindulariak, kimu (11 kide) eta haur (9 lagun) mailetakoak. Trial, errepide eta Mountain Bike espezialitateak landuko dituzte eskolan, eta trebakuntza jasotzeaz gain, lehiaketetan parte hartzeko aukera izango dute partaideek. Iazko apustua trial modalitatean hastea izan zen, eta Xuban Iragorrik zuzentzen duen ataleko kideek probaren batera joateko aukera izango dute aurten. Amets autoen tailerraren babesa dute.\nTaldeari dagokionez, 22 txirrindulari izango ditu bere barruan, Ciclos Iñakiren babesarekin (iaz hamalau kide zituen). Mountain Bike modalitatean ibiltzen dira talde honetako kideak, eta Gipuzkoako talde nagusiena izatera iritsi dira partaideen kopuruan. Hala, 15 kadete, junior bat, 23 urtez azpiko bi, eliteko hiru eta Master 40 Mailako beste bat jaso ditu nagusien taldeak. Datu bat: aurten eskolatik talde nagusira 10 kidek egin dute jauzia; harrobiko lana ongi egiten ari direnaren seinale da hori.\nHonakoak dira Otxeren txirrindularitza eskolako partaideak:\nHaur Mailakoak: Aiert Garro, Beñat Garaiar, Ekaitz Iñigo, Eneko Balda, Haitz Portugal, Markel Etxeberria, Markel Muñoz, Unax Aduriz, Xabier Muñoz.\nKimu Mailakoak: Aimar Fernandez de Gorostiza, Eneko Oliveira, Eneko Indo, Ibai Sanzberro, Intza del Teso, Julen Ferreiro, Kerman Muñoz, Martin Aguilera, Nora Mentxaka, Peio Munduate, Uxue Polo.\nJarraian, Otxeren talde nagusiko kideak:\nKadete Mailakoak: Andres Curto, Ekain Elizasu, Eneko Garrote, Eneko Gordaliza, Gexan Albisu, Ibai Lezertua, Iker Oiarbide, Jon Seda, Julen Azurmendi, Jurgi Irurieta, Manu Marin, Nahia Polo, Oier Maritxalar, Oihan Gordaliza, Xabi Txintxurreta,\nJunior Mailakoak: Ander Olaskoaga.\n23 urtez azpikoak: Ander B. Buendia, Mattin Sanzberro.\nElite Mailakoak: Antton Ibarguren, Arkaitz Iza, Dabid Rojas.\nMaster Mailakoak: Urko Munduate.\nTalde nagusiko partaideak.


plastikoki / plastikotxo\nplastikotasun iz plastikoa denaren nolakotasuna. ik plastizitate.\nGorputzari nahiz gogoari dagozkion gaitasunen aukera zabal horrek ematen die giza populazioei beren plastikotasuna, ingurumenaren aldian aldiko demei eusteko ahalmena. Juan Garzia «Sagua, eulia, eta gizakia» - François Jacob - 145. orr.\nVelázquezen, Goyaren edo Delacroixen margolanen plastikotasuna ageriagoan azalduko da, esate baterako, Dürerren edo Ingresen margolanena baino. Josu Zabaleta «Irudia» - Jacques Aumont - 246. orr.\nErrealitatearen erreferentziatik askatutako irudi "soil" baten interesa zabaltzearekin batera, irudi horren plastikotasunaren kontzeptua azaldu zen. Josu Zabaleta «Irudia» - Jacques Aumont - 244. orr.\nIrudimenaren garapenerako, giza hizkuntzaren plastikotasuna berdinik gabeko tresna da. oso gustagarri egin zitzaion bolatzarraren eta inurriaren arteko kontrastearen plastikotasuna. Juan Garzia «Sagua, eulia, eta gizakia» - François Jacob - 184. orr.


Adarra Saria jaso du Berri Txarrak taldeak - Irutxuloko Hitza : Irutxuloko Hitza\nBerri Txarrak taldeak Donostiako Udaletxean jaso du gaur goizean, Donostia Kulturak banatzen duen Adarra Saria. Hirukoak kontzertua eskainiko du 20:00etan Viktoria Eugenia antzokian. Sarrerak aspaldi agortu ziren.\nGorka Urbizu abeslari eta gitarra jotzaileak hartu du hitza taldearen izenean eskerrak emateko. Kultur Ekosistemaren partaide guztien garrantzia azpimarratu eta ikusgarritasuna eskatu du: “hemen, han, orain eta etorkizunean”.\nEneko Goia alkateak taldearen lana goraipatu du.: “Euskal musikaren eredu da”. Goiarekin batera, udaleko beste hainbat zinegotzik parte hartu dute ekitaldian.\nBerria egunkariak Berri Txarrak taldeari eginiko elkarrizketa argitaratu du gaur.


Leire Mendiburu | 31 eskutik\nArtxiboa egileka: Leire Mendiburu\n2012/11/07 · 7:00\nBanekien, egun batez ama izaten banintzen, hizkuntzen transmisioa gai korapilatsu suertatuko zitzaidala. Eta ez naiz tronpatu. Horrela, bada, hizkuntzak transmititzeak irribarre –eta algara ere bai– egitera eramaten nau askotan, baina, aldi berean, hainbat kezka ere sorrarazten dit. Kezka horiek, hala ere, ez dira denak hein berekoak.\nLehenik, bizipen pertsonaletik atera ondorio bat da hizkuntzen transmisioak muga naturalak dituela, eta, beraz, norberak ezagutzen duen hizkuntza edo euskalki oro ezin zaiela irakatsi haurrei. Domaia hizkuntzak eskutik eskura pasa ezina, gauza material bat balira bezala! Ni, esaterako, sorterritik urrun bizi naiz, lapurteratik bizkaierarako jauzia egina dut. Ene alabek lapurteraz egiten ez badute ere, entzuten dute. Eta badakit zerbait geldituko zaiela: “Hemen kriston bordela dau eta ez dot atxematen!”. Bestalde, frantsesez badakit, baina ez diet irakatsi. Nire bigarren hizkuntza izanik, ez zait batere naturala haiekin frantsesez aritzea, jostatzen edo kantuan ez bada. Baina badakit zerbait geldituko zaiela: “Oe! Oe! Martzelo! Martzelo navigue sur les flots!”.\nHala ere, egiazko kezka-iturria euskarak berak eragiten didana da, euskararen kalitateak, hain justu ere. Ez dut euskaraz egiten den eremu osora orokortzen ene hausnarketa, ez da ni bizi naizen tokiko errealitatearen deskribapena baizik (araiz!). Eta, beraz, ez dakit norbaitek nik esanak konpartituko dituen, ala neu naizen egoera hanpatzen ari dena… Nahiago nuke bigarren hori balitz kasua.\nGure haurrak euskaraz bizi dira, euskaraz bakarrik, baina eguna pasatzen dut euskaraz egiten dituzten akatsak, zuzenean edo zeharka, zuzentzen, Jolasten gára? Ez da etorri zergatik eri zen. Nik be bai gurot. Da handía. Eta nik ondotik, Bai, olgau daigun. Ez da etorri ze eri da. Zeuk be gurozu, e? Handia da. Egun, haurrei (eta gazteei) entzuten diedan euskararen eta pertsona helduei entzuten diedanaren artean ezberdintasun handiak sumatzen ditut, doinutik beretik hasita da ezberdina. Horri azalpenen bat atxeman nahian-edo, espainolaren eragina saihestu ezinik gabiltzala esango nuke. Izan ere, haiek behar bezala ikas dezaten eredua geu garela ahantzirik eta hizkuntza ulertuko ez balute bezala zuzentzen gatzaizkie, haien mintzamoldea imitatuz, eta espainoletik harturiko baliabideetara joz, etengabe txikigarriak erabiliz (platanito gogaikarria!). Horrela, etxean sekulan entzun eta esan ez dituztenek berebiziko indarra hartzen dute, askotan, oharkabean geure egiteraino.\nBigarren partean aipaturikoen aitzinean, bi aterabide edo jokabide bururatzen zaizkit: bat, norberak berea egin, eta eredu ona entzun dezatela; eta, bigarrena, hori egiteaz gain, akatsak zuzentzea, hau da, astuna izatea. Ongi ala gaizki, nik, bigarrena hautatu dut. Eta, eredu egokia eman eta zuzendu, biak egiten ahalegintzen naiz, eta ahaleginduko, harik eta Ama!!! entzuten dudan arte.\nTagged as akatsak zuzentzea, bizkaiera, haurren eredua, hizkuntzen transmisioa, lapurtera


8 milioi lagun hilko dira tabakoaren erruz 2030ean ~ Blog de Petronor\n8 milioi lagun hilko dira tabakoaren erruz 2030ean\n10.1.17 Joseba Arruti No hay comentarios\nUrtero tabakoaren eraginez hiltzen diren gizon-emakumeen kopuruak gorantz jarraituko du etorkizunean, gaur egungo sei milioietatik 2030eko zortzi milioietara arte. Heriotza horien %80 diru sarrera txiki eta ertaineko herrialdeetan jazoko dira gainera, Minbiziaren Estatu Batuetako Institutu Nazionalak eta Osasunaren Mundu Erakundeak (OME) egin berri duten azterlanak jakinarazten duenez. Txostenaren goiburua 'Ekonomia, tabakoa eta tabakoaren kontrola' da, eta dioenez aipatutako herrialde horiek izango dira adikzioaren eraginezko ondorio ekonomiko itzelen zama euren gain hartu behar izango dutenak. Egungo erretzaileen %80 horietan bizi dira eta horregatik uste da tabakoak kontsumo horren ondorioz hilko dituenen beste horrenbeste ere bertakoak izango direla.\nIzan ere, nahiz eta orotara kontsumoaren prebalentzia beheraka ari den, munduko populazioa hazten ari denez, txostenak dio litekeena dela OMEk 2025erako tabakoaren kontsumoa %30 gutxitzeko ezarritako helburua ezin bete izatea. Azterlanak ez du kontsumo pasiboa ahazten, eragin handikoa delako bai biktimentzat zein osasun sistema publikoentzat, horiei egokituko baitzaie tratamenduen zenbatekoa euren gain hartzea. Horren aurrean, idatziaren egileek ekiteko eskatzen diete gobernuei, kontsumoa ahalik eta gehien murrizten laguntzeko, horren eraginezko kosteak eurentzat ikaragarriak izango direlako.\nDena den, txostenaren egileen aburuz, oso gutxi dira tabakoaren zergen bidez jasotako dirua prebentzio politiketara bideratzen duten gobernuak. OMEren arabera, 2013-2014an tabakoaren orotako zergek 269.000 milioi dolarreko sarrerak jarri zituzten gobernuen esku, baina hauek 1.000 milioi besterik ez zituzten bideratu tabakozaletasuna kontrolatzeko.\nTestuak dioenez, tabakoaren gaineko kontrolak aberatsen eta txiroen arteko osasun mailako aldea gutxitzen du, lehenak direlako kontsumoaren eraginez kaltetuenak eta baita horretara diru gehien bideratzen dutenak ere. Halaxe adierazten du, hain justu: "Tabakoaren kontsumoak pobrezia areagotzen du, tabakoarekin lotutako gaixotasunek osasun mailako gastuak handitzen dituztelako, eta diru sarrerak murriztu". Txostenak zehazten duenez, prezioak gora egin ahala pobreenen kontsumoak behera egiten du.\nAipatutako bi erakunde garrantzitsuek elkarlanean egindako ikerketaren esanetan, tabakoaren kontrolak ez die ekonomiei kalterik egiten. Izan ere, euren ustez tabakoaren industriako enplegu kopurua berrikuntza teknologikoen, globalizazioaren eta pribatizazioen eraginez gutxitu da azken urteotan, eta ez mendekotasunaren aurkako borrokaren ondorioz.\nTabakoaren kontsumoaren kopuru globaletan gehien eragiten duten herrialdeak Txina (%28), India (%11), Indonesia (%4,8), Estatu Batuak (%4,7) eta Errusiar Federazioa (%4) dira. Alemania, Turkia, Brasil, Pakistan eta Bangladesh %1,5 eta 1,9 artean daude. 2010ean 794 milioi pertsona inguru ziren erretzaileak munduan. Datozen urteotan, tabakoaren kontsumoaren beherakadarik handiena Europan jazoko dela uste dute adituek, eta Afrikako herrialdeek izango lukete hazkunderik handiena.\nTabakoaren zergek 269.000 milioi dolarreko diru sarrerak ematen dizkiete gobernuei 2013-2014an.